text:
BASHA BA BOTSA JAANA
A ke Setse ke Siametse go Intsha le Mongwe?
Go intsha le mongwe ke eng?
Gangwe le gape o tsamaya le mongwe wa bong bo sele. A go raya gore lo a intsha?
Wena le motho wa bong bo sele lo a kgatlhegelana. O bua le ene makgetlo a le mmalwa mo letsatsing ka founu kgotsa lo romelelana melaetsa. A go raya gore lo a intsha?
Nako le nako fa lo na le ditsala tsa lona, wena le mongwe wa bong bo sele lo fetsa nako e ntsi lo le mmogo. A go raya gore lo a intsha?
O ka tswa o sa nna le bothata jwa go araba potso ya ntlha. Mme gongwe o ile wa ema go se kae pele o araba ya bobedi le ya boraro. Tota go intsha le mongwe ke eng?
Go intsha le mongwe ke go itisa le mongwe yo o nang le maikutlo a lorato ka ene mme le ene a ikutlwa jalo ka wena.
Ka jalo, karabo ya dipotso tsotlhe tse tharo tse di fa godimo ke ee. E ka ne lo bua ka founo kgotsa lo lebane difatlhego, lo bonwa ke batho kgotsa mo sephiring, fa e le gore wena le tsala ya gago ya bong bo sele lo na le maikutlo a a kgethegileng a go ratana mme lo tlotla ka metlha, seo ke go intsha.
Lebaka la go intsha le mongwe ke lefe?
Go intsha le mongwe go tshwanetse ga dirwa ka lebaka la botlhokwa—go thusa lekau le lekgarebe go bona gore a ba ka nyalana.
Boammaruri ke gore bangwe ba balekane ba gago ba ka tswa ba tsaya go intsha e se kgang e e masisi. Gongwe ba itumelela fela go nna le tsala e e kgethegileng ya bong bo sele, mme ba se na maikaelelo ape a go tsena mo lenyalong. Bangwe ba ka tsaya go nna le tsala e e ntseng jalo ya bong bo sele e le sengwe se ba ka itlotlomatsang ka sone, kgotsa sengwe se ba se dirang fela gore ba bonwe ke batho.
Mme gone, gantsi thatano e e ntseng jalo ya bogagapa e nna ya nakwana fela. Mosetsana mongwe yo o bidiwang Heather a re: “Basha ba le bantsi ba ba intshang le mongwe ba feleletsa ba kgaogana le motho yoo mo sebakeng sa beke kgotsa di le pedi fela morago ga moo. Ba feleletsa ba tsaya thatano e le selo sa nakwana fela—mme ka tsela nngwe seo se ba baakanyetsa tlhalo e seng lenyalo.”
Ga go pelaelo gore fa o intsha le mongwe o ama maikutlo a motho yoo fela thata. Ka jalo, tlhomamisa gore o intsha le mongwe ka maikaelelo a a siameng.—Luke 6:31.
Akanya: A o ka rata gore mongwe a tshameke ka maikutlo a gago jaaka e kete ke setshamekisi se se ka tsewang ka nakwana, mme se bo se latlhwa nako nngwe le nngwe? Ka jalo, o se ka wa dira motho yo mongwe selo se se ntseng jalo! Baebele ya re lorato “ga lo itshware ka tsela e e sa tshwanelang.”—1 Bakorintha 13:4, 5.
Mosha mongwe yo o bidiwang Chelsea a re: “Nako nngwe ke na le go akanya gore go intsha le mongwe e tshwanetse ya nna selo sa go ijesa monate fela, mme gone ga go monate fa yo mongwe a go tsaya masisi mme yo mongwe ene a itshamekela fela.”
Kgakololo: Fa o batla go ipaakanyetsa go intsha le mongwe le go tsena mo lenyalong, bala 2 Petere 1:5-7 o bo o tlhopa nonofo e le nngwe e o ka ratang go e tokafatsa. Mo lobakeng lwa kgwedi, itlhatlhobe go bona se o se ithutileng mo nonofong eo le gore o tokafaditse go le kana kang.
A ke godile sentle mo nka batlang go intsha le mongwe?
O akanya gore mosha o tshwanetse go simolola go intsha a na le dingwaga tse kae?
Jaanong botsa mongwe wa batsadi ba gago potso eno.
Gongwe go ka direga gore karabo ya gago e farologane le ya batsadi ba gago. Kgotsa gongwe ga go a nna jalo! O ka tswa o le mongwe wa basha ba bantsi ba ka botlhale ba sa intsheng le mongwe go fitlha ba setse ba godile sentle e bile ba itlhaloganya botoka.
Ke sone se Danielle wa dingwaga di le 17, a ileng a ikaelela go se dira. A re: “Fa ke akanya ka tsela e ke neng ke ikutlwa ka yone dingwaga tse pedi tse di fetileng, se ke neng ke se lebeletse mo mothong yo ke neng nka rata gore e nne molekane wa me, se farologane thata le se ke se lebeletseng gone jaanong. Tota le jaanong ga ke ise ke itshepe gore nka dira tshwetso e e ntseng jalo. Fa go ka feta dingwaga di le mmalwa ke bona botho jwa me bo sa fetofetoge, ke gone nka akanyetsang go intsha le mongwe.”
Go na le lebaka le lengwe la go bo go le botlhale go leta. Baebele e dirisa mafoko a a reng “nako ya bosha,” go tlhalosa nako e ka yone maikutlo a tlhakanelodikobo le a go ratana a nnang maatla. (1 Bakorintha 7:36) Go atamalana thata le motho yo o rileng wa bong bo sele o sa ntse o le mo nakong eno, go ka gakatsa keletso ya tlhakanelodikobo mme ga dira gore o wele mo boitsholong jo bo sa siamang.
Ke boammaaruri gore, seno se ka lebega se sa re sepe mo balekaneng ba gago. Bontsi jwa bone ba itlhaganelela go tlhakanela dikobo. Mme gone o ka kgona—e bile o tshwanetse—go fenya mokgwa o o ntseng jalo wa go akanya! (Baroma 12:2) Tota e bile, Baebele e go rotloetsa gore o “tshabe boitsholo jo bo sa siamang jwa tlhakanelodikobo.” (1 Bakorintha 6:18, New International Version) Fa o leta go fitlha o feta nako ya bosha, o ka kgona go ‘thiboga masetlapelo.’—Moreri 11:10.
Goreng ke tshwanetse go leta pele ke intsha le mongwe?
Go gatelelwa go intsha le mongwe o ise o go siamele go ka tshwana le go patelediwa go kwala tlhatlhobo ya makgaolakgang ya serutwa se o iseng o ko o se ithute. Ga go pelaelo gore seo se tla bo se sa siama! O tlhoka nako ya gore o ithute serutwa seo gore o tlwaelane le mathata a o tla lebanang le one mo tlhatlhobong.
Go ntse jalo le ka kgang ya go intsha le mongwe.
Go intsha le mongwe ke kgang e e masisi. Ka jalo, pele o akanyetsa go intsha le mongwe, o tlhoka nako ya go ithuta ntlha ya botlhokwa—tsela ya go aga botsala jo bo molemo.
Moragonyana fa o bona molekane yo o go tshwanelang, o tla kgona go aga botsala jo bo nonofileng. Tota e bile, lenyalo le le atlegileng le dirwa ke ditsala tse pedi tse di utlwanang.
Go leta go ka se go amoge kgololesego. Go na le moo, go tla go naya kgololesego e ntsi ya gore o ‘ipelele bosha jwa gago.’ (Moreri 11:9) Mme gape o tla nna le nako ya go ipaakanya, ka gore o tokafatse botho jwa gago mme sa botlhokwa le go feta o tokafatse kamano ya gago le Modimo.—Dikhutsafalo 3:27.
Fa o ntse o ipaakanya jalo, o ka itumelela go tsalana le batho ba bong bo sele. Tsela e e molemo ya go dira seo ke efe? O ka tsalana le batho ba bong bo sele lo le setlhopha sa batho ba ba farologaneng mme lo etswe tlhoko ke mongwe yo o godileng. Mosetsana mongwe yo o bidiwang Tammy a re: “Ke akanya gore go nna monate thata mo maemong a a ntseng jalo. Go botoka go nna le ditsala tse dintsi.” Monica o dumalana le seo. A re: “Ke akanya gore go tsalana lo le setlhopha jalo go molemo tota, ka gonne o kgona go tsalana le batho ba ba nang le botho jo bo sa tshwaneng.”
Fa o sa dire jalo, mme o tlhoma pelo mo mothong a le mongwe fela o ipakela mahutsana. Ka jalo se itlhaganele. Dirisa nako eno ya botshelo jwa gago o ithuta tsela ya go dira botsala jo bo nnelang ruri. Moragonyana fa o tlhopha go intsha le mongwe o tla bo o itlhaloganya botoka le gore ke dilo dife tse o di lebeletseng mo molekaneng yo o tla fetsang botshelo jotlhe le ene.


c: text/html

text:
Totatota Baebele e Ruta Eng?
Sedirisiwa seno sa go ruta Baebele se diretswe go go thusa go ithuta se Baebele e se rutang ka dikgang tse di farologaneng, go akaretsa gore ke ka ntlha yang fa re boga, go direga eng fa re swa, kafa re ka nnang le botshelo jo bo itumedisang jwa lelapa ka gone le dikgang tse dingwe tse di oketsegileng.
A Modimo O ne A Batla Gore Maemo a Nne Jaana?
O ka tswa o ipotsa gore ke eng fa mathata a le mantsi thata jaana gompieno. A o ne o itse gore Baebele ya re go tla nna le phetogo ya mmatota le gore o ka solegelwa molemo?
KGAOLO 1
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.
KGAOLO 2
Baebele—Buka e e Tswang Kwa Modimong
Baebele e ka go thusa jang go lebana le mathata a gago? Ke ka ntlha yang fa o ka ikanya boporofeti jo bo mo Baebeleng?
KGAOLO 3
Boikaelelo Jwa Modimo ke Eng ka Lefatshe?
A boikaelelo jwa Modimo ka lefatshe la paradaise bo tla diragadiwa? Fa go le jalo, bo tla diragadiwa leng?
KGAOLO 4
Jesu Keresete ke Mang?
Ithute gore ke ka ntlha yang fa Jesu e le Mesia yo o solofeditsweng, o ne a tswa kae le gore ke ka ntlha yang fa e le Morwa yo o tsetsweng a le esi wa ga Jehofa.
KGAOLO 5
Thekololo—Mpho ya Modimo e e Botlhokwatlhokwa
Thekololo ke eng? E ka go solegela molemo jang?
KGAOLO 6
Baswi ba Kae?
Ithute se Baebele e se buang ka gore baswi ba kae le gore ke ka ntlha yang fa batho ba swa.
KGAOLO 7
Tsholofelo ya Mmatota ka Batho Ba o Ba Ratang ba ba Suleng
A o tlhokafaletswe ke mongwe yo o mo ratang? A go a kgonega go bona baswi gape? Ithute se Baebele e se rutang ka tsogo ya baswi.
KGAOLO 8
Bogosi Jwa Modimo ke Eng?
Batho ba le bantsi ba itse thapelo ya Morena. Polelwana e e reng: “A bogosi jwa gago bo tle” e kaya eng?
KGAOLO 9
A re Tshela “mo Metlheng ya Bofelo”?
Ela tlhoko kafa ditiro le mekgwa ya batho ba ba re dikologileng e bontshang ka gone gore re tshela mo “metlheng ya bofelo” e Baebele e neng ya bolelela pele ka yone.
KGAOLO 10
Dibopiwa Tsa Semoya—Kafa di re Amang ka Gone
Baebele e bua ka baengele le madimona. A dibopiwa tseno tsa semoya ke tsa mmatota? A di ka ama botshelo jwa gago?
KGAOLO 11
Ke ka Ntlha Yang fa Modimo a Letleletse Pogo?
Batho ba le bantsi ba akanya gore Modimo o molato ka ntlha ya pogo e e tletseng mo lefatsheng. Wena o akanyang? Ithute se Modimo a se buang ka mabaka a go bo re boga.
KGAOLO 12
Go Tshela ka Tsela e e Itumedisang Modimo
Go a kgonega go tshela botshelo jo bo itumedisang Jehofa. Tota e bile, o ka kgona go nna tsala ya gagwe.
KGAOLO 13
Tsela e Modimo a Lebang Botshelo ka Yone
Modimo o leba jang go ntsha mpa, go tshelwa madi le botshelo jwa diphologolo?
KGAOLO 14
Kafa o ka Dirang ka Teng Gore Botshelo Jwa Lelapa la Gago bo Itumedise
Lorato lo Jesu a neng a lo bontsha ke sekao se banna ba ba nyetseng, basadi ba ba nyetsweng, batsadi le bana ba ka se etsang. Re ithuta eng mo go ene?
KGAOLO 15
Kobamelo e e Amogelwang ke Modimo
Sekaseka dikarolo tse thataro tse di tlhaolang ba ba mo bodumeding jwa boammaaruri.
KGAOLO 16
Ema o Nitame mo Kobamelong ya Boammaaruri
Ke dikgwetlho dife tse o ka lebanang le tsone fa o bua le ba bangwe ka se o se dumelang? O ka dira seo jang o sa kgopise ba bangwe?
KGAOLO 17
Atamela Modimo ka Thapelo
A Modimo o a go reetsa fa o rapela? Go araba potso eno, o tshwanetse go tlhaloganya se Baebele e se rutang ka thapelo.
KGAOLO 18
Kolobetso le Kamano ya Gago le Modimo
Ke dikgato dife tse di tlhokegang gore o tshwanelegele kolobetso ya Bokeresete? Ithute gore e kaya eng le gore e tshwanetse go dirwa jang.
KGAOLO 19
Nnela Ruri mo Loratong Lwa Modimo
Re ka bontsha jang lorato le go lebogela sotlhe se Modimo a re diretseng sone?
DINTLHA TSE DI OKETSEGILENG
Leina la Modimo—Tsela e le Dirisiwang ka Yone Le se Le se Kayang
Leina la Modimo le ntshitswe mo dithanolong tse dintsi tsa Baebele. Ka ntlha yang? A go dirisa leina la Modimo go botlhokwa?
DINTLHA TSE DI OKETSEGILENG
Kafa Boporofeti Jwa ga Daniele bo Bolelelang Pele ka Gone go Goroga ga ga Mesia
Dingwaga di feta 500 pelenyana, Modimo o ne a senola nako e e tlhomameng e Mesia a neng a tla goroga ka yone. Ithute ka boporofeti jono jo bo kgatlhang!
DINTLHA TSE DI OKETSEGILENG
Jesu Keresete—Mesia yo o Solofeditsweng
Jesu o ne a diragatsa dipolelelopele tsotlhe tsa Baebele tse di kaga Mesia. Tlhomamisa mo Baebeleng ya gago gore dipolelelopele tseno di ne tsa diragadiwa ka botlalo.
DINTLHA TSE DI OKETSEGILENG
Boammaaruri ka Rara, Morwa le Moya o o Boitshepo
Batho ba le bantsi ba dumela gore thuto ya Tharonngwe e mo Baebeleng. A seo ke boammaaruri?
DINTLHA TSE DI OKETSEGILENG
Lebaka La go Bo Bakeresete ba Boammaaruri ba sa Dirise Sefapaano mo Kobamelong
A ruri Jesu o swetse mo sefapaanong? Bala karabo ya potso eno mo Baebeleng.
DINTLHA TSE DI OKETSEGILENG
Sejo sa Morena sa Maitseboa—Tiragalo e e Ketekwang go Tlotla Modimo
Bakeresete ba laetswe go keteka Segopotso sa loso lwa ga Keresete. Se tshwanetse go ketekwa leng le gone jang?
DINTLHA TSE DI OKETSEGILENG
A ke Boammaaruri Gore Batho Ba na Le Karolo Nngwe mo go Bone E e Sa Bonaleng e Bile e sa Swe?
Batho ba le bantsi ba akanya gore fa motho a swa karolo nngwe ya gagwe e e sa bonaleng e tlogela mmele e bo e tswelela e tshela. Lefoko la Modimo le re bolelela eng?
DINTLHA TSE DI OKETSEGILENG
Sheole le Hadese ke Eng?
Dithanolo dingwe tsa Baebele di dirisa lefoko “lebitla” kgotsa “dihele” go kaya Sheole le Hadese. Totatota mafoko ano a kaya eng?
DINTLHA TSE DI OKETSEGILENG
Letsatsi la Katlholo ke Eng?
Ithute kafa Letsatsi la Katlholo le tla nnang tshegofatso ka gone mo bathong botlhe ba ba ikanyegang.
DINTLHA TSE DI OKETSEGILENG
1914—Ngwaga o o Botlhokwa Thata mo Boporofeting Jwa Baebele
Go na le bosupi bofe mo Baebeleng jo bo bontshang gore 1914 e ne e le ngwaga wa botlhokwa thata?
DINTLHA TSE DI OKETSEGILENG
Mikaele Moengele yo Mogolo ke Mang?
Baebele e tlhalosa gore moengele yono yo mogolo yo o maatla ke mang. Ithute mo go oketsegileng ka ene le ka se a se dirang gone jaanong.
DINTLHA TSE DI OKETSEGILENG
Go Bona Gore “Babelona o Mogolo” ke Mang
Buka ya Tshenolo e bua ka mosadi yo o bidiwang “Babelona o Mogolo.” A ke mosadi wa mmatota? Baebele ya reng ka ene?
DINTLHA TSE DI OKETSEGILENG
A Jesu o Tsetswe ka December?
Ela tlhoko maemo a bosa ka nako ya ngwaga ya fa Jesu a ne a tsalwa. Seo se re bolelela eng?
DINTLHA TSE DI OKETSEGILENG
A re Tshwanetse go Keteka Malatsi Mangwe a a Ketekwang?
Bontsi jwa malatsi a boikhutso a a tlwaelegileng mo lefelong la lona a simologile kae? O ka nna wa gakgamadiwa ke go utlwa dikarabo tsa potso eno.

robotstxt: allowed

filter: keep


text:
Dikopano Tsa Ngwaga le Ngwaga Tsa Basupi ba ga Jehofa
Nnang lo Batle Pele Bogosi Jwa Modimo!
Re go laletsa ka lorato gore o nne gone mo kopanong ya monongwaga ya malatsi a le mararo e e rulagantsweng ke Basupi ba ga Jehofa.
DINTLHAKGOLO
Ka Sontaga mo mosong go tla neelwa puo e e kgothatsang e e theilweng mo Baebeleng ya setlhogo se se reng “Mmusi yo Mosha wa Lefatshe
Go tla nna le metshameko e mebedi ya mo seraleng e e kgatlhang ya polelo ya Baebele le terama ya motlha wa rona.
Mo dikopanong tse dintsi go tla nna le baemedi ba ba tswang kwa dinageng di sele le barongwa go tswa mo lefatsheng lotlhe.
KE BOMANG BA BA KA NNANG GONE?
Mongwe le mongwe. Go tsenwa mahala e bile ga go tsewe koleke.
Bona thulaganyo e e feletseng, mme o lebe bidio e e malebana le dikopano tsa rona.


text:
Moreri 7:1-29
5 Go botoka go utlwa kgalemo ya mongwe yo o botlhale go na le go nna motho yo o utlwang pina ya dimatla. 6 Gonne jaaka modumo wa mitlwa kafa tlase ga pitsa, setshego sa sematla se ntse fela jalo; seno le sone ke lefela. 7 Gonne kgatelelo fela e ka dira gore yo o botlhale a itshware jaaka setsenwa, mme mpho e ka senya pelo.
8 Bokhutlo jwa kgang bo botoka morago ga moo go na le tshimologo ya yone. Go botoka yo o pelotelele go na le yo o mabela mo moyeng. 9 O se ka wa itlhaganelela go kgopisega mo moyeng wa gago, gonne go kgopisega go nna mo sehubeng sa dimatla.
10 O se ka wa re: “Ke ka ntlha yang fa malatsi a pele a nnile botoka go na le ano?” gonne ga o a botsa ka seno ka ntlha ya botlhale.
11 Botlhale mmogo le boswa bo molemo e bile bo solegela molemo ba ba bonang letsatsi. 12 Gonne botlhale ke tshireletso fela jaaka madi e le tshireletso; mme molemo wa kitso ke gore botlhale bo boloka beng ba jone ba tshela.
13 Bona tiro ya Modimo wa boammaaruri, gonne ke mang yo o kgonang go tlhamalatsa se a se sokamisitseng? 14 Nna le molemo mo letsatsing le le molemo, mme mo letsatsing la masetlapelo o bone gore Modimo wa boammaaruri o dirile leno go tshwana fela le lele, ka boikaelelo jwa gore batho ba se ka ba lemoga sepe gotlhelele morago ga bone.
15 Ke bone sengwe le sengwe mo malatsing a me a lefela. Go na le mosiami yo o nyelelang mo tshiamong ya gagwe, e bile go na le moikepi yo o tsamayang nako e telele mo bosuleng jwa gagwe.
16 O se ka wa siama ka tsela e e feteletseng, le fa e le go itshupa o le botlhale ka tsela e e feteletseng. Ke ka ntlha yang fa o tshwanetse go ipakela tshenyego? 17 O se ka wa nna boikepo ka tsela e e feteletseng, le fa e le go nna seeleele. Ke ka ntlha yang fa o tshwanetse go swa e se nako ya gago? 18 Go botoka gore o tshware se sengwe, mme gape o se ka wa ntsha seatla mo go se sengwe; gonne yo o boifang Modimo o tla tswa le tsone tsotlhe.
19 Mo mothong yo o botlhale, botlhale bo nonofile go gaisa banna ba le lesome ba ba nang le taolo ba ba neng ba le mo motseng. 20 Gonne ga go na motho yo o siameng mo lefatsheng yo o nnang a dira molemo mme a sa leofe.
21 Gape, o se ka wa isa mafoko otlhe a batho ba ka a buang kwa pelong, gore o tle o se ka wa utlwa motlhanka wa gago a go hutsa. 22 Gonne pelo ya gago e itse sentle gore wena, e leng wena, o hutsitse ba bangwe gantsi.
23 Ke lekile seno sotlhe ka botlhale. Ke ne ka re: “Ke tla nna botlhale.” Mme bo ne bo le kgakala le nna. 24 Se se nnileng teng se kgakala e bile se boteng jo bo feteletseng. Ke mang yo o ka se lemogang? 25 Ke ne ka retologa, le pelo ya me ya retologa, go itse le go tlhotlhomisa le go batla botlhale le lebaka la dilo, le go itse ka boikepo jwa bomatla le boeleele jwa botsenwa; 26 mme ke ne ka lemoga seno: Ke ne ka bona mosadi yo o bogalaka go feta loso yo e leng matlowa a go tsoma le yo pelo ya gagwe e leng matlowa a a gogwang le yo diatla tsa gagwe e leng mehiri. Motho o molemo fa pele ga Modimo wa boammaaruri fa a tshaba mo go ene, mme motho o a leofa fa a tshwarwa ke ene.
27 “Bona! Ke bone seno,” ga bua mophuthi, “selo se le sengwe se tsewa morago ga se sengwe, go bona tshobokanyo, 28 e moya wa me o e batlileng o sa kgaotse, mme ga ke a e bona. Ke bone monna a le mongwe mo go ba le sekete, mme ga ke a bona mosadi mo gare ga bano botlhe. 29 Bona! Ke bone seno fela, gore Modimo wa boammaaruri o dirile batho ba thokgame, mme bone ba senkile maano a le mantsi.”


text:
Margaret Nasha
Template:Infobox officeholder Margaret Nnananyana Nasha ke lepolotiki la mo Botswana, sebui sa Mme sa ntlha sa palamente ya Botswana. O emetse phuthego ya Botswana Democratic Party.
Pele fa a tsenelela dipolotiki tsa palamente Nasha e ne e le mmereki wa puso. O tsene pele mo khudutlhamageng ka ngwaga wa 1994, gape le ka ngwaga wa 1999 a fenya ditlhopho tsa bopalamente tsa legare la Gaborone. Nasha o berekile pele e le tona wa puso ya mo gae, mme gape e le tona wa dikgang tsa botautona le dikokamelo tsa mmuso.
Pele fa a tsenelela dipolotiki tsa palamente Nasha e ne e le mmereki wa puso. O tsene pele mo khudutlhamageng ka ngwaga wa 1994, gape le ka ngwaga wa 1999 a fenya ditlhopho tsa bopalamente tsa legare la Gaborone. Nasha o berekile pele e le tona wa puso ya mo gae, mme gape e le tona wa dikgang tsa botautona le dikokamelo tsa mmuso.
This is an excerpt from the article Margaret Nasha from the Wikipedia free encyclopedia. A list of authors is available at Wikipedia.
Other languages


text:
MOPITLWE 3, 2014 | RUSSIA
Dikgang Tse di Oketsegileng: Maiteko a go Thibela JW.ORG a Itaya se Fololetse
ST. PETERSBURG, Russia—Ka Ferikgong 22, 2014, Basupi ba ga Jehofa ba bone phenyo fa kgotlatshekelo ya boikuelo e phimola tshwetso e e neng e dirilwe ke kgotlatshekelo e potlana e e neng e thibela jw.org mo Russia, e leng website ya semolao ya Basupi ba ga Jehofa.
Kgotlatshekelo ya Naga kwa Tver e na ya phimola tshwetso e e neng e dirilwe ke Kgotlatshekelo ya Kgaolo ya Tsentralniy ka Phatwe 7, 2013. Kgotlatshekelo ya naga e ile ya re tshwetso e e dirilweng ke kgotlatshekelo ya kgaolo ya go thibela website ga e utlwale ka gonne beng ba yone, e leng Basupi ba ga Jehofa, ba ne ba sa newa tshono ya go ntsha maikutlo a bone kwa kgotlatshekelo. Mosekisi wa kwa Tver o ne a isa kgang eno kwa kgotlatshekelo ka gonne a re jw.org e na le dikgatiso tse dikgotlatshekelo tsa Russia di laotseng fa di le “kotsi mo setšhabeng.” Fela fa Basupi ba ga Jehofa ba sena go lemoga gore kgotlatshekelo ya kgaolo e dirile tshwetso eno, ba ne ba nna bofefo go ntsha dikgatiso tseno mo jw.org ya Russia. Kgotlatshekelo ya Naga kwa Tver e tlhomamisitse fa Basupi ba dirile sengwe le sengwe ka fa molaong wa Russia mme ba phimola tshwetso ya go thibela jw.org.
Basupi ba ga Jehofa ba tsentse dikopo tsa boikuelo di le mmalwa kwa Kgotlatshekelong ya Yuropa ya Ditshwanelo Tsa Batho kgatlhanong le tshwetso e e dirilweng ke dikgotlatshekelo tsa Russia ka dikgatiso tsa bone tse go tweng di “kotsi mo setšhabeng.”
Grigory Martynov, e leng mmueledi wa Basupi ba ga Jehofa kwa Russia, a re: “Re itumeletse gore baatlhodi ba bone melemo ya website ya rona le maiteko a re a dirileng go ikobela tshwetso ya kgotlatshekelo ya Russia. Re tla tswelela ka go femela boikanyegi jwa dikgatiso tsa rona le ditshwanelo tsa baagi ba Russia gore ba solegelwe molemo ke tiro ya rona ya go ruta Baebele.”
J. R. Brown, mmueledi wa Basupi kwa ntlokgolo ya lefatshe lotlhe, a re: “Basupi mo lefatsheng lotlhe ba itumeletse phenyo eno. Ka ntlha ya phenyo eno ya semolao, baagi botlhe ba Russia ba tla tswelela ba kgona go dirisa website eno e e molemolemo e e rutang Baebele.”
Media Contact(s):
International: J. R. Brown, Office of Public Information, tel. +1 718 560 5000
Russia: Grigory Martynov, tel. +7 812 702 2691


text:
BASHA BA BOTSA JAANA
Nka Dira Jang fa ke Tshwenngwa ka Tsa Tlhakanelodikobo?
Go tshwenngwa ka tsa tlhakanelodikobo ke eng?
Go tshwenngwa ka tsa tlhakanelodikobo go akaretsa go patelediwa go dira dilo dipe fela tse di amanang le tlhakanelodikobo o sa batle—go akaretsa go tshwaratshwara kgotsa le e leng go bua ka tlhakanelodikobo ka tsela e e sa tshwanelang. Mme gone, ka dinako dingwe go ka nna thata go lemoga pharologano magareng ga go rumolwa, go tshameka ka maikutlo a lorato le go tshwenngwa ka tsa tlhakanelodikobo.
A o itse pharologano ya dilo tseno? Bona dipotso tse di kaga go tshwenngwa ka tsa tlhakanelodikobo go bona karabo!
Ka maswabi, ga se ka metlha go tshwenngwa ka tsa tlhakanelodikobo go kgaotsang fa o fetsa sekolo. Le fa go ntse jalo, fa gone jaanong o ithuta kafa o ka itshwarang ka gone fa o tshwenngwa ka tsa tlhakanelodikobo, o tla bo o ipaakanyeditse go lebana le gone kwa tirong. Tota e bile o ka bo wa thibela motho yo o go tshwenyang ka tsa tlhakanelodikobo gore a se ka a utlwisa ba bangwe botlhoko!
Ke tshwanetse go dira eng fa ke tshwenngwa ka tsa tlhakanelodikobo?
Go tshwenngwa ka tsa tlhakanelodikobo go ka nna ga fela fa o itse gore go kaya eng le gore o tshwanetse go dira eng ka gone! Sekaseka maemo ano a mararo le kafa o ka lebanang le boemo bongwe le bongwe ka gone.
BOEMO:
“
“Kwa tirong, banna bangwe ba ba neng ba mpheta thata ka dingwaga ba ne ba a tle ba mpolelele gore ke montle le gore ba eletsa e kete ba ka bo ba le bannye ka dingwaga di le 30. Mongwe wa bone o ne a bo a tla kafa morago ga me a dupa moriri wa me!”—Tabitha, 20.
Tabitha o ne a ka akanya jaana: ‘Fa nka itlhokomolosa seno ke bo ke itshoka, gongwe o tla kgaotsa.’
Ke eng fa seo se ka nna sa se ka sa thusa: Baitse ba re fa batho ba ba tshwenngwang ka tsa tlhakanelodikobo ba go itlhokomolosa, gantsi batho ba ba ba tshwenyang ga ba kgaotse e bile ba ba tshwenya le go feta.
Go na le go dira jalo leka seno: Ikemele mme o ritibetse e bile o tlhomame bolelela motho yo o go tshwenyang gore ga o rate tsela e a buang ka yone kgotsa e a itshwarang ka yone. Taryn, wa dingwaga di le 22 a re: “
Fa mongwe a ntshwaratshwara ka tsela e e sa tshwanelang ke mmolelela ke tlhomame gore a se ka a bo a ntshwara jalo gape. Gantsi seo se dira gore motho yo o go tshwenyang a gamarege.” Fa motho yo o go tshwenyang a sa kgaotse, tlhomama mme o se ka wa ineela. Fa Baebele e bua ka go nna re bolokile melao ya maemo a a kwa godimo ya boitsholo ya re: “
Nitama, tlhomama o bo o nne pelokgale.”—Bakolosa 4:12, The New Testament in Contemporary Language.
Go tweng fa motho yo o go tshwenyang a go tshosetsa ka gore o tla go gobatsa? Mo boemong joo, o se ka wa ngangisana le ene. Tswa moo ka bonako jo bo kgonegang mme o kope thuso ya motho yo mogolo yo o ikanyegang.
BOEMO:
“
Fa ke ne ke le mo grade ya borataro, basetsana bangwe ba babedi ba ne ba ntshwara mo phashiting. Mongwe wa bone e ne e le lesbian, mme o ne a batla gore ke intshe le ene. Le fa ke ne ke gana, ba ne ba nna ba ntshwenya letsatsi le letsatsi fa re tswa mo tlelaseng e nngwe re ya kwa go e nngwe. Nako nngwe ba ne ba nkgoromeletsa mo loboteng!”—Victoria, 18.
Victoria a ka tswa a ile akanya jaana: ‘Fa nka bolelela mongwe ka gone, batho ba tla akanya gore ke bokoa gongwe e bile ga go ope yo o ka dumelang seo.’
Lebaka la go bo go akanya jalo go ne go ka se ka ga thusa: Fa o sa bolelele ope, motho yo o go tshwenyang a ka nna a tswelela a go tshwenya a bo a tshwenya le ba bangwe.—Moreri 8:11.
Go na le go dira jalo leka seno: Kopa thuso. Batsadi le barutabana ba ka go thusa go dira gore motho yo o go tshwenyang a kgaotse go go tshwenya. Mme go tweng fa e le gore batho ba o ba bolelelang ga ba go tseye tsia? Leka seno: Nako le nako fa o tshwenngwa kwala seo fa fatshe. Kwala letlha, nako le lefelo le tiragalo nngwe le nngwe e diragetseng kwa go lone mmogo le se motho yo o go tshwenyang a se buileng. Go tswa foo, naya motsadi kgotsa morutabana se o se kwadileng. Batho ba le bantsi ba tsibogela thata se motho a se kwadilweng go na le se a se buang.
BOEMO:
“
Ruri ke ne ke tshaba mosimane mongwe yo o neng a le mo setlhopheng sa rugby. O ne a ka nna dimetara di le pedi ka boleele, boima jwa gagwe jwa mmele e le dikilogerama tse 135! O ne a ipoleletse gore o tla tlhakanela dikobo le nna. O ne a ntshwenya mo e batlang e le letsatsi lengwe le lengwe—ngwaga otlhe. Ka letsatsi lengwe e ne e le rona fela mo phaposing mme a simolola go nkatamela thata. Ke ne ka tswa ka lobelo mo kgorong mme ka sia.”—Julieta, 18.
Julieta o ne a ka akanya jaana: ‘Waitse gore basimane ba ntse jang.’
Ke eng fa seo se ka nna sa se ka sa thusa: Go ka direga gore motho yo o go tshwenyang ka tsa tlhakanelodikobo a se ka a fetoga fa mongwe le mongwe a tsaya gore tsela e a itshwarang ka yone e a amogelesega.
Go na le go dira jalo leka seno: O se ka wa itetla go raelesega gore seo ga se re sepe kgotsa go araba o nyenya. Go na le moo, tlhomamisa gore tsela e o itshwarang ka yone—go akaretsa le tsela e o lebegang ka yone mo sefatlhegong—e bontsha motho yo o go tshwenyang gore ga o letlelele sengwe le sengwe.
Ke ne ke tla dira eng?
SENGWE SE SE DIRAGETSENG 1:
“
Ga ke rate go bifela batho. Ka jalo, tota le fa batho ba ne ba nna ba ntshwenya, ke ne ke tle ke ba bolelele gore ba emise—mme ke ne ke sa tlhomama e bile gantsi ke ne ke nyenya fa ke ntse ke bua le bone. Ba ne ba akanya gore ke tshameka ka maikutlo a bone a lorato.”—Tabitha.
Nkabo o le Tabitha, o ne o ka dira eng fa batho bao ba ne ba go tshwenya? Ka ntlha yang?
Ke eng se se ka dirang gore motho yo o go tshwenyang a akanye gore o tshameka ka maikutlo a gagwe a lorato?
SENGWE SE SE DIRAGETSENG 2:
“
Go simolotse ka gore basimane bangwe mo tlelaseng ya rona ya go ikatisa ba bue dilo tse di maswe. Ka dibeke di le mmalwa ke ne ka itlhokomolosa se ba neng ba se bua mme dilo di ne tsa nna maswe le go feta. Go tswa foo basimane bano ba ne ba simolola go bapa le nna ba bo ba baya matsogo a bone mo magetleng a me. Ke ne ka ba kgorometsa mme ba ne ba nna ba tswelela. Kgabagare, mongwe wa basimane bao o ne a nnaya pampitshana e e neng e na le molaetsa o o kgopisang. Ke ne ka e naya morutabana wa me. Mosimane yoo o ne a lelekwa ka nakwana kwa sekolong. Ke ne ka lemoga gore go tloga kwa tshimologong ke tshwanetse nkabo ke ile ka ya kwa morutabaneng!”—Sabina.
O akanya gore ke eng fa Sabina a sa ya kwa morutabaneng go tloga fela kwa tshimologong? A o akanya gore o dirile tshwetso e e molemo? Goreng o rialo?
SENGWE SE SE DIRAGETSENG 3:
“
Mosimane mongwe o ne a latela kgaitsadiake e bong Greg kwa ntlwaneng. Mosimane yoo o ne a atametsa sefatlhego sa gagwe mo go Greg a bo a mo raya a re, ‘Nkatle.’ Greg o ne a gana mme mosimane yoo ga a ka a tsamaya. Tota e bile, Greg o ne a tshwanelwa ke go mo kgorometsa.”—Suzanne.
A o akanya gore Greg o ne a tshwenngwa ka tsa tlhakanelodikobo? Goreng o rialo?
Ke eng fa o akanya gore basimane bangwe ba okaoka go bua fa ba tshwenngwa ka tsa tlhakanelodikobo ke basimane ba bangwe?
A o dumalana le tsela e Greg a neng a dira dilo ka yone? Wena o ka bo o dirile eng?
Ithute mo go oketsegileng: Bona kgaolo 32, “Nka Itshireletsa Jang mo Bathong ba ba Sotlang Bana ka Tlhakanelodikobo?” mo bukeng Dipotso Tse Basha ba di Botsang—Dikarabo Tse di Nang le Tharabololo, Bolumo ya 1.


text:
BASHA BA BOTSA JAANA
Ke Tshwanetse go Itse Eng ka Metshameko ya Ileketeroniki?
Dipotso ka metshameko ya ileketeroniki
Kwa United States, kwa metshameko ya ileketeroniki e leng kgwebo e e dirang dibilionebilione tsa didolara gone . . .
Palogare ya dingwaga tsa batho ba ba tshamekang metshameko ya ileketeroniki ke dingwaga tse kae?
18
30
-
Batho ba ba tshamekang metshameko ya ileketeroniki, gantsi ke ba bong bofe?
Diperesente di le 55 ke basimane; diperesente di le 45 ke basetsana
Diperesente di le 15 ke basimane; diperesente di le 85 ke basetsana
-
Mo ditlhopheng tseno tse pedi, ke bafe ba bontsi jwa bone ba tshamekang metshameko eno?
Basetsana ba dingwaga tse 18 go ya kwa godimo
Basimane ba dingwaga tse 17 go ya kwa tlase
-
Dikarabo (di theilwe mo tshedimosetsong ya 2013):
B. 30.
A. Basetsana ke diperesente di le 45
—mo e ka nnang halofo —ya batshameki botlhe.
A. Basadi ba dingwaga tse 18 go ya kwa godimo ke diperesente tse 31 tsa batho ba ba tshamekang metshameko ya ileketeroniki, mme basimane ba dingwaga tse 17 go ya kwa tlase ke diperesente di le 19.
Dipalopalo tseno di ka go thusa go lemoga gore ke bomang ba ba tshamekang. Mme ga di go bontshe diphelelo
Se se molemo ka yone
O dumalana le mafoko afe mo go a a latelang a a kaga metshameko ya ileketeroniki?
“Ke tsela e e monate ya go atamalana le ba lelapa le ditsala.”
—Irene.
“Ke tsela e e molemo ya go itebatsa se se diregang mo botshelong.”
—Annette.
“E go thusa gore o kgone go akanya ka bonako.”
—Christopher.
“E go thusa go nna le bokgoni jwa go rarabolola dilo.”
—Amy.
“E dira gore tlhaloganyo ya gago e bereke; e dira gore o kgone go akanya, go rulaganya dilo le go loga maano.”
—Anthony.
“Metshameko mengwe e kgothaletsa batho go dirisana sentle e le setlhopha sa ditsala.”
—Thomas.
“Metshameko mengwe e go thusa go ikatisa mmele le go itekanela sentle.”
—Jael.
A o dumalana le mangwe a mafoko ao
● Baebele ya re go na le “nako ya tiragalo nngwe le nngwe kafa tlase ga magodimo,” go akaretsa boitlosobodutu.
Se se bosula ka yone
A metshameko ya ileketeroniki e go jela nako?
“Fa nka simolola go tshameka, go nna thata gore ke tlogele. Ke nna ke re, ‘Mma ke tshameke la bofelo!’ Go ise go ye kae, go setse go fetile diura di le mmalwa mme ke feditse nako e ntsi thata ke le fa pele ga sekirini!”
—Annette.
“Metshameko ya dibidio e ka go jela nako e ntsi thata. O fetsa diura di le dintsi o tshameka mme o bo o akanya gore o fitlheletse sengwe ka gonne o fentse metshameko e le metlhano, mme tota ga o a fitlhelela sepe gotlhelele.”
—Serena.
Sa botlhokwa: Fa o ka latlhegelwa ke madi, o ka nna wa kgona go a bona gape. Mme ga go a nna jalo ka nako. Ka jalo, ka tsela nngwe, nako e botlhokwa go feta madi. O se ka wa itetla go tsiediwa!
● Baebele ya re: “Tswelelang lo tsamaya ka botlhale . . . , lo ithekela nako nngwe le nngwe e e lo siametseng.”
A metshameko ya ileketeroniki e ama tsela e o akanyang ka yone?
“Fa o tshameka motshameko wa bidio, o dira se go ka tweng ke melato e o ka e otlhaelwang ka go isiwa kgolegelong kgotsa ka loso, go se tsapa le le go fisang pelo.”
—Seth.
“Mo metshamekong e le mentsi, o tshwanetse go fenya baba gore o fitlhelele mokgele wa gago. Gantsi seno se kaya go ba bolaya ka ditsela tse di farologaneng tse di setlhogo thata.”
—Annette.
“Ka dinako tse dingwe o ka raya ditsala tsa gago mafoko a o ka se dumeleng gore o a buile
—a a jaaka ‘Swa!’ kgotsa ‘Ke tlile go go bolaya!’ ” —Nathan.
Sa botlhokwa: Tila metshameko e e rotloetsang dilo tse Modimo a di tlhoileng, go akaretsa thubakanyo, boitsholo jo bo sa siamang jwa tlhakanelodikobo le tirisabadimo.
● Baebele ya re Jehofa o “tlhoile ope fela yo o ratang thubakanyo”
Se o ka akanyang ka sone: Go ya ka buka ya Getting to Calm, “go tshameka metshameko ya bidio e e nang le thubakanyo go ka ama boitshwaro go feta thelebishene, ka gonne mo go yone bana ga ba lebelele mogaka yo o setlhogo wa mmolai fela
Se tota se diregang
Basha ba le bantsi ba ithutile go dirisa metshameko ya ileketeroniki ka tekatekano. Akanya ka dikai tseno tse pedi.
“Nkile ka bo ke tshameka metshameko ya ileketeroniki go fitlha bosigo thata, ke ipolelela jaana: ‘Akere ke tlhoka go robala diura tse tlhano fela? Mma ke tshameke la bofelo.’ Mme jaanong ke ithutile go tshameka metshameko ya ileketeroniki ka selekanyo se se tshwanetseng. Ke bona go e tshameka e le boitlosobodutu jo bo monate jo nka bo dirang ka dinako dingwe. Mme sengwe le sengwe se tshwanetse go dirwa ka tekanyetso.”
—Joseph.
“Ke fokoditse nako e ke e fetsang ke tshameka metshameko eno mme ke kgona go dira dilo tse dintsi go feta pele! Ke kgonne go tokafatsa bodiredi jwa me, go leka go thusa ba bangwe mo phuthegong, tota le go ithuta go letsa seletswa sa mmino. Go na le dilo tse dingwe tse dintsi tse o ka di dirang!”
—David.
● Baebele ya re banna le basadi ba ba godileng mo tlhaloganyong ba “tekatekano mo mekgweng.” (1 Timotheo 3:
Sa botlhokwa: Go tshameka metshameko ya ileketeroniki e ka nna boitlosobodutu jo bo molemo fa go laolwa sentle. Mme o se ka wa letla metshameko e laola nako ya gago kgotsa e dira gore o se ka wa tlhola o tlhoma mogopolo mo dilong tse di botlhokwa mo botshelong. Go na le go tlhoma mogopolo thata mo go lekeng go fitlhelela mokgele mongwe mo motshamekong, a go ka se nne botoka go dirisa matsapa ao go fitlhelela mekgele ya gago gore o nne mofenyi mo botshelong jwa mmatota?


text:
Hotele ya kwa maphothophothong a Victoria
Hotele ya kwa maphothophothong a Victoria ke hotele ya ditso kwa maphothophothong a Victoria mo, Zimbabwe. Hotele e e lebaganye le kgoro ya bobedi gape le borogo jwa maphothophotho a Victoriac go tsweng kwa a elelelang teng.
Hotele e e butswe ka ngwaga wa 1904 go fa bapagami ba ba neng ba fetla ka seporo se se neng se sa tswa go agiwa, nngwe ya maano a seporo sa Cape go ya Cairo. Moragonyana e ne ya nna sefetla sa makwalo a BOAC a ditirelo gareng ga Southampton le Aferika Borwa. Hotele e e santse e kile ya fa baeti ba bogosi boroko mo makgetlhong a mmalwa, ba akaretsa King George VI ka kgwedi ya Moranang ngwaga wa 1947.
Hotele e ntse e ele lefelo la bokopanelo jwa sepoloti. Ka ngwaga wa 1949 Roy Welensky o ne rulaganya bokopano gone koo go bua ka ka tlholo ya Federation of Rhodesia le Nyasaland, gape ka ngwaga wa 1963 bokopano jwa kwa hoteleng e e kwa maphothophothong e ne ya baka kgaogano ya bokopano.
Hotele ke leloko la dihotele tse di eteletseng pele mo dtlhopheng tsa lefatsheng. E laolwa ke kompone ya African Sun Limited.
Hotele e e butswe ka ngwaga wa 1904 go fa bapagami ba ba neng ba fetla ka seporo se se neng se sa tswa go agiwa, nngwe ya maano a seporo sa Cape go ya Cairo. Moragonyana e ne ya nna sefetla sa makwalo a BOAC a ditirelo gareng ga Southampton le Aferika Borwa. Hotele e e santse e kile ya fa baeti ba bogosi boroko mo makgetlhong a mmalwa, ba akaretsa King George VI ka kgwedi ya Moranang ngwaga wa 1947.
Hotele e ntse e ele lefelo la bokopanelo jwa sepoloti. Ka ngwaga wa 1949 Roy Welensky o ne rulaganya bokopano gone koo go bua ka ka tlholo ya Federation of Rhodesia le Nyasaland, gape ka ngwaga wa 1963 bokopano jwa kwa hoteleng e e kwa maphothophothong e ne ya baka kgaogano ya bokopano.
Hotele ke leloko la dihotele tse di eteletseng pele mo dtlhopheng tsa lefatsheng. E laolwa ke kompone ya African Sun Limited.
This is an excerpt from the article Hotele ya kwa maphothophothong a Victoria from the Wikipedia free encyclopedia. A list of authors is available at Wikipedia.
Other languages


text:
Franco le Afro Musica
Franco le Afro Musica ke setlhopha sa batho bale lesome le bobedi gotswa Gabane sa kwasa kwasa se se simolotsweng ke Frank "Franco" Lesokwane.Jaaka ele tlhwaelo mo mminong wa Rhumba gore badini ba nne le maina ale mmalwa, Lesokwane le ene o nale maina a tswana le Stango, Lepako le Chakala. Fa a fetsa go tshamekela kgotsa go binela le go opelela setlhopha se se neng se eteletse pele mo Botswana, Franco,ga mmogo le mongwe wa letso la tanzania yo o neng a tsholetswe go tshameka katara, Shabani Mwanasande Yohana, bane ba dira setlhopha mmogo mme ba simolola go tsamaya lefatshe ka bophara. Bane ba gogela bangwe ba ba neng ba nale botsipa ba mmino wa rhumbamme ba gatisa alebamo ya bone ya ntlha, Ke lela le lona , e fa go ranolwa e bidiwang I am crying with you.Maloko a mangwe a Afro Musica kebo Joseph Masamba(yo neng a tshameka katara ya kodu), Kumakili Kusere(wa katara ya kudu le lentswe le lesesane), Samurai Ngingo(yo o neng a letsa katara)
Morago ga Ke lela le lona sedtlhopha se sene sa gatisa dialebamo dile mmalwa tse di neng tsa atlega. Setlhopha sene sa gatisa pina ya sone e e neng e itsagale ka Tshutshumakala (seele sa setswana se se rayang terena),e e neng ya ba fenyisa dietsele tsa Botswana Music Union (BOMU) .[1] E ke pina e e bolelang kafa ba tshabang terena ka teng. Dipina gantsi dika dipolelo tse di kgatlhanong mo motseng jaaka boloi, boaka le loso. Gantsi ba kwala dipina tse di buang ka bone mo alebamong nngwe le nngwe, setlhopha se nale pina ele nngwe fela e e buang ka motsana mongwe mo Botswana, e eneng ya ba tlisetsa balatedi bale bantsi. Setlhopha se se gapile dietsele dile mokawana , di akaretsa tsa BOMU "setlhopha sa ngwaga sa alebamo ya kwasakwasa e e gaisitsing " ngwaga dile pedi ka tatelano ).Lefa go ntse jalo mo metshamekong ya sesupa ditshwantsho ya gagwe sa ntlha mo alebamong e ntsha "Mmamane Robala", Lesokwane, ga akaretsa baletsi ba gagwe kgotsa babini ba gagwe, thata thata mo pusolotsong le ko ntle fela mme ga a ikope maitswarelo ka ga seo. "Ke ba itsesitse batho mo dikhaseteng tsame batho ba batlang gape se sentsi. Ke kwadile ka bone mo dikwalong tsa dikhasete tsame. " Ke ne ke sa bone gole botlhokwa go ba akaretsa mo go dirweng ga motshikinyego yo," go bua Franco, fa a botsolotswa gore ke eng setlhopha sene se sa fa fiwa tshono ya goitsiwe ke setshaba jaaka ene mo setshwantshong sa motshikinyego. "Ga re a bona gole mosola go dira jalo. Batho batla bua jjaka ba tlhola ba bua, mme gotswa mo bolaoding go tsaya ditswetso tse di tswanang letse. Gongwe Afro Musica etla bonala mo setshwantshong sa motshikinyego se sengwe.
Ka kgwedi ya Moranang ngwaga wa 2005, setlhopha sene sa ema nokeng Koffi Olomide mo loetong la gagwe la go ralala Aferika. Koffi one a kapiwa are Template:Cquote
Morago ga Ke lela le lona sedtlhopha se sene sa gatisa dialebamo dile mmalwa tse di neng tsa atlega. Setlhopha sene sa gatisa pina ya sone e e neng e itsagale ka Tshutshumakala (seele sa setswana se se rayang terena),e e neng ya ba fenyisa dietsele tsa Botswana Music Union (BOMU) .[1] E ke pina e e bolelang kafa ba tshabang terena ka teng. Dipina gantsi dika dipolelo tse di kgatlhanong mo motseng jaaka boloi, boaka le loso. Gantsi ba kwala dipina tse di buang ka bone mo alebamong nngwe le nngwe, setlhopha se nale pina ele nngwe fela e e buang ka motsana mongwe mo Botswana, e eneng ya ba tlisetsa balatedi bale bantsi. Setlhopha se se gapile dietsele dile mokawana , di akaretsa tsa BOMU "setlhopha sa ngwaga sa alebamo ya kwasakwasa e e gaisitsing " ngwaga dile pedi ka tatelano ).Lefa go ntse jalo mo metshamekong ya sesupa ditshwantsho ya gagwe sa ntlha mo alebamong e ntsha "Mmamane Robala", Lesokwane, ga akaretsa baletsi ba gagwe kgotsa babini ba gagwe, thata thata mo pusolotsong le ko ntle fela mme ga a ikope maitswarelo ka ga seo. "Ke ba itsesitse batho mo dikhaseteng tsame batho ba batlang gape se sentsi. Ke kwadile ka bone mo dikwalong tsa dikhasete tsame. " Ke ne ke sa bone gole botlhokwa go ba akaretsa mo go dirweng ga motshikinyego yo," go bua Franco, fa a botsolotswa gore ke eng setlhopha sene se sa fa fiwa tshono ya goitsiwe ke setshaba jaaka ene mo setshwantshong sa motshikinyego. "Ga re a bona gole mosola go dira jalo. Batho batla bua jjaka ba tlhola ba bua, mme gotswa mo bolaoding go tsaya ditswetso tse di tswanang letse. Gongwe Afro Musica etla bonala mo setshwantshong sa motshikinyego se sengwe.
Ka kgwedi ya Moranang ngwaga wa 2005, setlhopha sene sa ema nokeng Koffi Olomide mo loetong la gagwe la go ralala Aferika. Koffi one a kapiwa are Template:Cquote
This is an excerpt from the article Franco le Afro Musica from the Wikipedia free encyclopedia. A list of authors is available at Wikipedia.
Other languages


text:
Ba Tshwanetse go Tswa mo Moagong mo Malatsing a le 60
Ka Labotlhano, Phukwi 5, 2013, lelapa la Bethele la United States le ne la itumelela kitsiso eno e e neng ya dirwa ke Anthony Morris wa Setlhopha se se Laolang: “Go dirilwe tumalano ya go rekisa dikago tse thataro tse di akaretsang 117 Adams Street le 90 Sands Street mo Brooklyn. * Re tshwanetse ra bo re dule mo dikagong tse tlhano mo bogareng jwa Phatwe monongwaga.”
Go ne go bonala sentle gore e ne e tla nna namane e tona ya tiro. Dikago tse tlhano tseno di lekana le mabala a le 11 a kgwele ya dinao a a dirisediwang metshameko ya boditšhabatšhaba! Mme re ne re tshwanetse go tswa mo dikagong tseno mo malatsing a le 60!
Ka masome a dingwaga, mo dikagong tseno tse tlhano go ne go tsentswe metšhine ya go gatisa le ya go kopanya dibuka, mme ka 2004 metšhine eno e ne ya isiwa kwa lefelong le lesha kwa Wallkill, New York.
Fa e sa le ka nako eo, dikago tseno e ntse e le lefelo la bobolokelo le la go tsenya didirisiwa tse di jaaka fanitšhara ya ofisi le didirisiwa tsa diporojeke tsa kago mo United States le kwa dinageng tse dingwe.
Dithulaganyo tsa go tswa mo lefelong leno mo nakong e e beilweng di ne di tshwanetse go dirwa ka kelotlhoko. Sa ntlha, dilo tse di mo dikagong tseno di ne di tshwanetse go sekasekwa go bona gore ke dife tse di tla rekisiwang, tse di tla latlhwang kgotsa tse di tla bolokwang. Go tswa foo, go ne ga dirwa dithulaganyo tsa go dira tiro eno ka tsela e e babalesegileng le e e bofefo.
Lelapa la Bethele le ne la dira ka natla go tshegetsa porojeke eno. Mo godimo ga moo, baithaopi ba nakwana ba le 41 ba ne ba lalediwa go tla go thusa mo Bethele. Baithaopi bano ba ne ba tswa mo dikarolong tse di farologaneng tsa United States. Bontsi jwa bone e ne e le makawana a a nonofileng e bile a sa nyala. Ba ne ba amogela taletso ya go tla go bereka mo Bethele dibeke di le thataro go ya go di le lesome, ba tlogetse ba malapa a bone, ditsala le ditiro tsa bone. Ba ne ba ikutlwa jang ka tiro eno?
Jordan wa dingwaga di le 21 o ne a tswa Washington State. O ne a re: “Ke eletsa e kete nkabo ke sa bolo go tsenya kopo ya go direla mono.”
Steven wa dingwaga di le 20, o ne a tswa Texas. O ne a re: “Ke ikutlwa ke le karolo ya lelapa le legolo, le le berekang ka natla le le le itumetseng la lefatshe lotlhe.”
Justin wa dingwaga di le 23 o ne a kwala jaana: “Fa ke le mo Bethele, ke ikutlwa ke le mo lapeng. Letlepu la botlhale jwa semoya, lorato le botsala jo bo mo Bethele di a itumedisa.”
Adler wa dingwaga di le 20, yo o tswang kwa Puerto Rico, o ne a re: “Go phakela moso mongwe le mongwe ke kgwetlho, mme ke kgonne go dira botsala jo bo tla nnelang ruri.”
William wa dingwaga di le 21 o ne a re: “Ga ke bolo go eletsa go tla Bethele go tloga fela ke sa le monnye. Ke ne ke akanya gore ke tla jewa ke bodutu, mme ke ne ke fositse. Ga go sepe se nkileng ka se itumelela mo botshelong jaaka go tla go direla mo Bethele! E bile ga ke akanye gore ke tla tsamaya ke se bona gope.”
A setlhopha seno sa baithaopi se ne sa kgona go fetsa tiro ka nako e e neng e lebeletswe? Ee, ba ne ba e wetsa—mo malatsing a le 55.
^ ser. 2 Re tla tswa mo dikagong tsa bonno tsa 90 Sands Street ka 2017.


text:
Motsana wa Mmadikola
Mmadikola ke motse o o mo kgaolong ya legare mo Botswana. O mo bophirima jwa ntlha ya kgaolo, go bapa le Makgadikgadi Pan, gape o nale sekolo se se potana. Mo palo batho ya ngwaga wa 2001 palo ya batho e ne e le makgolo a borobabobedi.masome a mabedi le borobabobedi.[1]
Contents
Tlhaelo ya ditlhabololo mo Mmadikolo le dikgaolo tse dingwe[baakanya | edit source]
Makhanselara a kgaolo potlana ya Boteti a ledile ka kgokelo le kanamiso ya metsi ga mmogo le tiego ya ditsela tsa metsenelela mo metseng, bogolo jang kwa Mopipi, Mmadikola le Rakops. Makhanselara a ntshitse selelo seo kwa bokopanong jo bo faphegileng jwa bone jo mo go jone ba neng ba buisana ka tswelelopele ya lenaneo la Ipelegeng ga mmogo le ditlhabololo mo kgaolong eo bosheng.Mo kgannyeng ya moruthutha, ba ne ba supa fa go na le tsietsego e bile e le yone e bakelang banni ba kgaolo ya bone lenyora mo kgokelo ya metsi ka setlhophana se ba welang mo go sone sa bokone se tsere lobaka go atlega le go gokelelwa metsi mo lenaneong leo. Ba tsweletse ba supa fa kgokelo ya metsi ka setlhophana sa bokone e itsa gore ba lephata la metsi ba gokelele didiba tse di neng di ka tlosa banni ba kgaolo eo mo lenyoreng. Mongwe wa makhanselara a a supileng fa banni ba kgaolo ya gagwe ba tshelela mo lenyoreng le ntswa go na le sediba se ba ka nosiwang ka sone ke Rre Matshwenyego Shaka wa Mopipi. Go ya ka Rre Shaka, batho ba Mopipi ba tshelela mo lenyoreng mo go bileng go amile maduo a bana ba dikole ka ba rwala masigo ka tlhogo go tshwara mola metsi a a tshelwang ka dikoloi. Ka jalo o ne a kopa ba lephata la metsi go netefatsa fa e le ruri letlhoko la metsi kwa motseng oo le tshwenya ka ntlha ya go kgala ga metswedi ya didiba tse di neng di o nosa go sekaseka leano lengwe la go o bonela metsi.
Tlhaelo ya metsi mo Mmadikolo le metsana e mengwe[baakanya | edit source]
Tona wa dikgaolo, Rre Lebonaamang Mokalake o boletse gore o itse seemo sa letlhoko la metsi mo metseng ya kgaolo ya Boteti ka bontsi, bogolo jang kwa Mosu, Toromoja, le Xhumu. A re kgaolo potlana ya Boteti e tsaya metsi mo dienjeneng di le 21, mme tse dingwe tse tlhano ga di bereke ka ntlha ya go kabiwa ke motlhaba, go senyega, go kgotlelega ga metsi le gore metsi a mangwe a na le letswai le lentsi, ka jalo a ka se nowe. E ne e rile pele, tona a tlhalosa gore go botlhokwa gore lephata la gagwe le dire ditogamaano tsa nakwana le tsa nako e telele go itebaganya le seemo sa letlhoko la metsi.Rre Mokalake o tlhalositse gore ditogamaano tsa nakwana e ka nna go isetsa batho ba metse ya Xhumu le Toromoja metsi ka dikoloi mme ba metse ya Mmadikola le Mokoboxane bone ba a nwa metsi mo dienjeneng.
O ne a tswelela ka go tlhalosa gore go tsenngwa phaephe go tswa kwa enjeneng ya Seipone, e e tlaa thusang batho ba metse ya Mopipi, Xhumu le Toromoja ka metsi. O ne a re togamaano ya nako e telele ke gore lephata la gagwe le kgaoganye metse ya kgaolo potlana e, gabedi gore e fiwe metsi sentle.Dikgaolo tse e tlaa nna ya Boteti Bokone, e e tlaa bong e na le metse ya Makalamabedi, Khumaga, Motlopi le Moreomaoto, fa ya Boteti Borwa e tlaa bo e le metse ya Xere, Rakops, Mmadikola, Xhumu, Toromoja, Mopipi, Kedia le Mokoboxane. Rre Mokalake a re dipaakanyo tsa go kgaoganya metse eo di sale di dirilwe ka ngwaga wa madi wa 2009/10, mme tsa seegelwa fa thoko ka ntlha tlhaelo ya madi.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145541/http://www.cso.gov.bw/html/census/dist52_53.html. Retrieved 2008-01-06.


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.0 billion (ditshupo tsa ngwaga wa 2009), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima.Continente e e akaretsa lefatshe le tshwana le la Madagascar le a mangwe fela jalo.
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo.
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi.
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo.
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi.
This is an excerpt from the article Aferika from the Wikipedia free encyclopedia. A list of authors is available at Wikipedia.


text:
Makalamabedi
Makalamabedi ke motse o mo kgaolong ya Bokone Bophirima jwa Botswana. Motse o fitlhelwa ntlheng ya Borwa-Botlhaba jwa kgaolo ya one motse o e e leng kwa Bokone Bophirima, gape motse o o newa dithuso ka mapagamelo a tsa difofane ka a gaotshwane le motse o, mapagamelo a tsa difofane a itsege ka leina la Makalamabedi Airport. Mo palo bathong ya ngwaga wa 2001 dipalo tsa batho di ne di le makgolo a mararo masome mane le bone.
This is an excerpt from the article Makalamabedi from the Wikipedia free encyclopedia. A list of authors is available at Wikipedia.


text:
Lebala la metshameko la motse wa Serowe
Lebala la metshameko la Serowe ke kwa mediro e farologaneng e dirwang teng, lebala le le mo toropong ya Serowe, Botswana. Ke lengwe la mafelo a go tshamekelwang metshameko e farologaneng, lefelo le le kgobokanyeditswe madi a kana ka di dikadike tse di masome mabedi le bopupa, le ne la agiwa ka ngwaga wa 2002 ebile la tlhomiwa simmoso ka ngwaga wa 2003. Lebala la metshameko le sephara sa selekanyo sa dikete tse thataro. Lebala la metshameko le ke la mangmang ka le na le lebala la motshameko wa kgwele ya dinao, le bo le dikaganyediwa ke lebala la batabogi Mo legareng ga lebala la metshameko le go na le di dirisiwa tsa metshameko ya high-jump, long-jump, pole vault le dirisiwa tsa metshameko e mengwe. Kwa ntle ga lebala la metshameko, mme go le mo lefelong le lengwe fela, go na le metshameko e mentsi ya jaaka bolotloa, volleyball, softball le tennis. Lefelo le le nnile mosola thata mo motseng wa Serowe, ka le naya didirisiwa tsa lebala la metshameko le le haphegileng. Lefelo le le itshopile fa le nonofile thata mo le letang go ka nna lefelo le bommampodi ba lefatshe ba ka ithuthuntshang teng gape e ka nna lefelo la bonno la ditlhopha tsa lefatshe, se se fokotsa phetelelo ya tiriso mo lebaleng la metshameko la sechaba, le e leng lone fela mo bogompienong e leng lebala lametshameko la mangmang.
Ditso[baakanya | edit source]
Mo dingwageng tse di fagare ga 2007, go ne ga tlhatlhoga mathata ka dikago tsa lebala la motshameko le, mathata e le morwalo o feteletseng se sene sa tlama gore go fudusiwe didirisiwa tsotlhe. Go nnile le dikakgelo tse dintsi thata go tsweng makgotlha a mangwe ka phudogo ya di dirisiwa ka ntlha ya mabotana a thubegang a dikaganyetseng tsa mabala a metshameko le a di ofisi. Mathata a mangwe e ne le gore lebala la metshameko le tla tshwanelwa ke go duelelwa madi a kana ka di dikadike tse tlhano go tiisa mmu, se e le ka ntlha ya gore mmu wa teng ga go a siamela dikago. Le fa gontse jalo, meono e e neng e dirilwe e ne ya emisiwa ka ntlha ya madi a mantsi a akanyeditsweng a ka nna selekanyo sa di dikadike tse masome mabedi a neng a a ka dirisetswang phudugo.[1]
Dipadi tse dingwe.[baakanya | edit source]
- ↑ http://www.gov.bw/cgi-bin/news.cgi?d=20070913&i=Serowe_bontsi jwa-di dikadike_jwa lebala la metshameko_bo_a_fudisiwa


text:
Toropo ya Lobatse
Lobatse ke toropo mo borwa botlhaba jwa Botswana,dikhilomitara di le masome a supa go tswa borwa jwa toropo kgolo Gaborone,mo twatswaneng e e yang bokone jwa Gaborone. lobatse o na le batho ba le dikete tse masome a mabedi le boferabongwe le makgolo a le masupa. The town is an administrative district, with a Town Council.[1]Toropo ya kgaolo ya makgotla,katoropo ya khansele.
Contents
Ditso[baakanya | edit source]
Bangwaketsi ke bone batho ba ntlha go aga mo lefelong le Botswana, mo le ileng la felela le agilwe ke Bangwaketsi mo lobakeng lwa dingwaga tse di lekgolo la lesome le borobabobedi. Marapo a bogologolo a ntse a teng mo pakeng ya gompieno.
Go filhelela ka boipuso ka ngwaga wa 1966, ,Botswama e ne e le British Protectorate ya Bechuanaland,e ne e nale mathata ka gore e ne e le lefatshe mo toropong e eneng e le kwantle ga molelwane wa lefatshe. Mafikeng, South Africa ka nako eo e ne e le yone toropo kgolo,godimo ga moo toropokgolo e ne e tshwanetse go nna Lobatse kgotsa Gaborone. Gaborone o ne a tlhopiwa e le setilo sa puso ,fa Lobatse a tlhopiwa e le setilo sa molao.
Ka ngwaga wa 1954 barongwa ba development co-operation ba ne ba aga matlhabelo a Lobatse a gompieno a bidiwang B.M.C (Botswana Meat Comission). Lobatse o pharologanyo ka tsela ya ntlha mo Botswana,e e dirilweng ka 1958. Ka boipuso kgwedi ya lwetse a le masome a mararo ka ngwaga wa 1966,dikilomithara tse tlhano e ne e le tsela e e nang le sekonotere lefatshe ka bophara.E ne e le tsela e e tswang maemelo a terena a Lobatse go ya kwa kgotla tshekelong e e neng agilwe ka mo go kgetlhegileng ga loetlo lwa ga kgosi George vi gape le Queen Elizabeth ba England ka ngwaga wa 1947.
Ba Lobatse ba supa lobebe la ngwao[baakanya | edit source]
Kgotla e tona kwa Lobatse e leng ya Peleng, e ne e penologa ka boidiidi jwa batho, go se na lone bobeo jwa lonao e bile bangwe ba eme ka dikgora kwa ntle go jesa matlho monate le gone go itseela ka tsebe. Bafeti ka tsela le bone ba ne ba se ka ba ipona tsapa, ya re go bona mosi o kueletse, ba ikatametsa go tshela matlho bofufu.Dipotso di sa kgale ka mongwe le mongwe a ne a batla go itse gore go eng mo kgotleng. Di ne di sa tlhoke moarabi ka motho o ne a bona fela ka kapari gore fa, go ketekwa letsatsi la ngwao. Bomme ba ne galalela ka mateisi a segilwe ke setswerere ba beile megagolwane e ka re ba ya go batla ngwetsi golo gongwe fa borre bangwe le bone ba tla ba ipapanne ka kapari ya matlalo a Setswana.E re ka toropo ya Lobatse e oletse merafe ka go farologana, ope a se ka a batla gore ngwao ya gaabo e salele kwa morago mme ra bona kapari ka mefutafuta, bangwe ba apere Sezazuru, Sesotho, Seswati, Seherero mme moono wa letsatsi e ne e le go supa le go ipelefatsa ka ngwao ya Setswana ka setlhogo se se reng Ngwao letshego la setshaba.Morafe wa bo o ntse ka tshisibalo go amogela bagaka ba lefatshe leno ba akaretsa matlhogotshweu a toropo ya Lobatse. Bone ba ne ba akaretsa tautona wa pele wa lefatshe leno Sir Ketumile Masire yo e neng e le ene sebui sa tlotla gammogo le moatlhodi mogolo wa kgotla tshekelo, Justice Dibotelo, magosi go tswa kwa dikgaolong tse di farologaneng le motlhatlhelela dithuto kwa mmadikole Dr Roggers Molefi.
Tiro ya simologa, tlhako sa lelela boatleng, dipina, metshameko le maboko e le matsorotsoro, megolokwane le yone e lelela boatleng go supagala tota fa banni ba ne ba nyoretswe letsatsi leo.Banana gammogo le bana ba dikole le bone ba ne ba iketleeditse go tla go anya thuto le maele a Setswana.Kgosi ya Peleng Kgosi Pius Letsholo le ene a nna le sebaka sa go amogela boidiidi jo bo neng bo tshologetse tiro eo.Mo puong ya gagwe, a supa fa a le motlotlo ka jaana toropo eo e le makgatlhanelathapong mme tshwaragano ke ya maemo a ntlha.A re ka one mowa oo wa tirisano, ba ne ba thulanya ditlhogo e le banni gore ngwaga ono ba rulaganya letsatsi la ngwao go itsaya motlhala go leba kwa ba go tswang le gone go amogana thuto le dikitso ka dingwao tsa bone.A re e re ka ngwao e tswa kgakala e tshegeditse e bile e bopa setshaba, maikaelelo a bone e le dikgosi ke go rotloetsa Batswana go e tsosolosa gongwe le gongwe fa ba leng teng, le mo ditoropong tota.Ya re fela a wetsa a nna fatshe, rre mongwe a goa ka lentswe le le kwa godimo a re: Dikgafela tseo! A di goroge kwa kgosing A di goroge ka pula ya masokelele! Fa morafe o thaakanya ditsebe, rre mongwe a suthoga ka letlhaku la moologa a tla a di bokolola dikgafela tseo, a setswe morago ke bomme ba rwele ditlatlana, dinkgo ba bopeletse isa kwa go Kgosi. Kgosi le ene a di amogela ka diatla tsoopedi.
Fa a tlhalosa ka seo, Rre Kebinakgabo Baabina a tlhalosa fa dikgafela di ne di isiwa kwa kgosing e le sesupo sa go itumelela thobo.E ne ya re a nankola ditso tsa Lobatse, Rre Molefi a tlhalosa fa toropo eo e humile ditso tse di tlhokwang go kwalwa gore dikokomane di di fitlhele, a tlatsa ka gore le mo go tlhabololeng lefatshe leno banni ba Lobatse ba nnile le seabe.A re toropo eo e itsege thata ka ngwao e e faphegileng le ditlhabololo tse di nonofileng a kaya fa bommantswitswidi ba tsa thuto, metshameko le kgwebo ba tlholega kwa Lobatse. A re banna le basadi ba ba nnileng le seabe mo go fetoleng le go tokafatsa matshelo a ba bangwe ba bonwa kwa Lobatse mme ka jalo batho bao ba tshwanelwa ke go lemogwa le go fiwa tlotla ka go kwala ka ditiro tsa bone.Dr Molefi o boletse fa mo tlholegong, toropo eo e le ya bagwebi a tlhalosa fa batho ba ntlha go thibelela teng e le Bangwaketse le Bahurutshe mme ba fitlhelwa ke Bazezuru. A re merafe eo e ne e le dikwankwetla tse di neng di itshetsa thata ka ditiro tsa diatla ka mefuta ya bone a tlatsa ka gore go ne go se motlhofo gore ba ka fuduga fa ba leng teng.
Itsholelo[baakanya | edit source]
Kgotla tshekelo e bonwa kwa Lobatse, le tsone diofisi dikgolo tsa lephata la tshekatsheko ya lefatshe gape le sepatela sa balwetse ba tlhalogayo sa Lobatse Mental, se eleng sepatela balwetse ba tlhaloganyo fela mo Botswana. Madirelo ka bontsi a kwa Lobatse,,e leng mathabelo (BMC), ka go rua ka e le konokono mo itsholelong ya Botswana pele ga go lemogwa ga diteemane e le botlhokwa e bo e sala e le bontlha bongwe jo bo mosola jwa ngwao. Kakana tse di nosetsang tsa FLO-TEK , ke kompone e tona e e seng ya puso e e tlhapang.
Khansele ya Lobatse e tsaya sekgele[baakanya | edit source]
Makhanselara a Lobatse a akgoletse bodiredi jwa khansele tiro e ntle ya go neela setshaba ditirelo tse di ba kgotsofatsang.Ba galaleditse bodiredi morago ga go begelwa fa khansele eo e ikgapetse sekgele sa go gaisa dikhansele tse dingwe mo go neeleng setshaba ditirelo.Mmatoropo Mme Caroline Lesang o ne a lekodisa makhanselara a Lobatse fa mo dikhanseleng di le lesome le borataro, khansele ya Lobatse e se lwa ntlha ba iponela maemo ao ka jaana le ngogola ba ile ba ikgapela kopi.O ne a ba itsise gape fa ba lephata la makgotla le bone ba tlotlomaditse toropo eno ka go ikgapela maemo a ntlha kwa phutheogong e e neng e tshwaretswe kwa Jwaneng bosheng.Makhanselara a ne a iteela bodiredi legofi ba re ba supa fa ba dira ba le ngata e bile ba ikemiseditse go direla setshaba ka manontlhotlho le ka bopelotelele.Ba re go supagala fa bodiredi bo ikemiseditse go dirisana le morafe, bogogi jwa toropo go tlhabololo.Ba supile fa le bone ba lemoga pharologanyo ka jaana ditirelo ka bontsi di tokafetse ba supa sekai ka melemo kwa dikokelwaneng.Mokhanselara Rre Molaodi Mantle o ne a leboga mokwaledi wa toropo a re mogopolo wa gagwe ya go akaretsa makhanselara mo bokopanong jwa go itshekatsheka e le bodiredi o dule maduo mme a mo rotloetsa go tswelela ka mowa o montle oo.Le fa go ntse jalo, makhanselara ba ne ba ikuela ka go bewa ka fa mosing ke bobega dikgang jwa thelebeshine.Ba re khansele ya Lobatse e dira tiro e ntle mme go sa supiwe mo thelebeshineng le ntswa fa go dikhansele tse dingwe di ne di ka tsaya malebela mme ba tokafatse ditirelo tsa bone.
Dikgoge tsa kwantle[baakanya | edit source]
Polokelo[baakanya | edit source]
O ka tsibogela[baakanya | edit source]
- Boemelo jwa terena mo Botswana
Dipadi tse dingwe.[baakanya | edit source]
- ↑ Melao ya Botswna,lephata la selegae.
Coordinates: 25°13′S 25°40′E / 25.217°S 25.667°E Template:Botswana largest cities
[[Category: Mafelo a a nang le batho ba bantsi mo Botswana]]


text:
Toropo ya Sowa mo Botswana
Template:Refimprove Coordinates: 20°33′49″S 026°13′28″E / 20.56361°S 26.22444°E
Sowa ke toropo e e bonwana mo kgaolong ya legare la of Botswana, mme e ikemetse ka bonosi. Toropo ya Sowa e simolodisitswe ka ngwaga wa 1991 ke molaomotheo wa khuduthamaga, wa Statutory Instrument No.26 wa ngwaga wa 1991 gape o laolwa ke melawana ya toropo ya Sowa , 1991 ka fa tlase ga molaomotheo wa Township Act (Cap 40:02). Palo ya batho e ne e le 2,879 ya banni, go ya ka ba palo batho ya ngwaga wa 2001.
Sowa o raya letswai mo temeng ya Basarwa. Toropo e bapile le Sua Pan (gape go itsege ka Sowa Pan),[1] letswai kwa sodium carbonate (soda ash) e epiwang teng.[2]
Contents
Makhanselara a masha a ngongoregela ditlhabololo[baakanya | edit source]
Makhanselara a masha a toropo ya Sowa a supile ngongorego morago ga go lekodisiwa fa go se na dipe ditlhabololo tse di rulaganyeditsweng toropo eo mo ngwageng ono wa madi.E rile ba bua kwa phuthegong ya malatsi mabedi o o neng o rulaganyeditswe go ba rutuntsha ka tsamaiso ya khansele, mongwe wa makhanselara ao, Rre Baemedi Medupe o ne a re ka ntata ya go bo go se na ditlhabololo tse di rulagantsweng mo toropong eo, go tlaa ba thathafalela e le baemedi ba batho go ema fa pele ga setshaba ba ba bolelela ka fa go se nang ditlhabololo ka teng.Mogolwane go tswa mo ofising ya khansele ya Sowa, Rre Letswalo Moesi o ne a tlhalosetsa makhanselara ao gore tshwetso ya go emisa go dira ditlhabololo tse disha mo toropong eo e bakilwe ke letlhoko la madi le le dirilweng ke kwelo tlase ya itsholelo lefatshe ka bophara.Rre Moesi o ne gape a gakolola makhanselara ao go tsenelela diphuthego tsa kgotla tse di bidiwang ke ba khansele go lekodisa setshaba ka mananeo a puso, gore le bone ba tle ba thuse go tlhalosa ka jaana e tlaabo e le bone baeteledipele ba dikomiti tse di farologanyeng mo khanseleng.O bile a lekodisa makhanselara ao gore batho ba Sowa ba na le mokgwa wa go goga dinao fa ba bilediwa diphuthego tsa kgotla, ntswa khansele e dira gotlhe mo e nang nago jaaka go ba bitsa ka digoagoe.
Makhanselara ba ne ba ngongorega ka gore mo nakong ya gompieno ditsha tse di mo Sowa ke tsa moepo le tsa kompone ya matlo ya BHC fela, mme ba re ba belaela gore selo seo ke sone se dirang gore batho ba seka ba tsenelela diphuthego tsa kgotla ka jaana ba sa tseye toropo eo e le legae la bone. Ba ne ba tswa ka mogopolo wa gore go abelwe batho ditsha tsa bonno mo Sowa gore batho ba tle ba tsenwe ke mowa wa go tlhabolola toropo eo ka jaanong e tlaabo e le baagi ba sennelaruri.E rile Rre Moesi a ba kgwa dikgaba, a ba bolelela gore go sa tswa go simolodisiwa lenaneo la SHHA mo Sowa, mme a re ke tsholofelo ya bone e le bagogi ba toropo eo gore batho ba ba filweng ditsha tseo ba tlaa oketsa palo ya batho ba Sowa, e bontsi jwa yone mo nakong ya gompieno e leng babereki ba moepo.Makhanselara a ne a rutuntshiwa ka ditsamaiso tsa khansele ka go farologana, jaaka melawana e e laolang boitshwaro jwa bone le go tsisa melao-kakanyetso mo khanseleng.
Banni ba lela ka metsi a a letswai[baakanya | edit source]
Banni ba metse ya Gweta, Tsokatshaa,Dzoroga,le Sowa ba ne ba ikuela ka seemo sa metsi a a sielwang batho ba metse eo, ba re a letswai, a ka ama botsogo jwa bone.Ba ntshitse boikuelo joo, mo phuthegong ya kgotla e biditswe ke mothusa tona, mme Botlogile Tshireletso kwa metseng eo, ka Mosupologo. Ba kopile gore metsi ao, a dirwe sengwe go timola letswai leo.Ba ne gape ba lela ka lephata la metsi la khansele ya Tutume, ba re badiri bao ba tsaya nako go gokela metsi le go bala dimmithara.Kwa Tsokatshaa, banni ba ne ba ikuela ka tsela ya lekgarapa ya Dzoroga/Tsokatshaa, ba re go tsaya nako gore tsela eo e gopiwe.Mme Kesentsemang Gadibolae wa Dzoroga, a re ba le balemi ba motse oo, ba leka ka bojotlhe go diragatsa lenaneo la ISPAAD bothata ke terekere.O ne a bolela fa e sale ba solofediwa terekere ya mmuso, lebaka la temo la bo la wela ba sa e bona.
Mafoko a gagwe a ne a tlatswa ke rre Keolekile Malepa, yo o neng a bolela fa mmuso o ntsha mananeo a a siameng, sebe sa phiri e nne barongwa ba ba fiwang boikarabelo jwa go diragatsa mananeo ao.A re seo se tlaa dira gore batho ba felele ba tlhoboga mananeo ao. Mokhanselara yo o itlhophetsweng, Rre Lenyatso Gobela, o ne a bolela fa diterekere tsa ISPAAD di tlhaela mo e bile kgaolo potlana ya Tutume e abetswe diterekere tse nne go thusa balemi ba kgaolo yotlhe, mme go rotloediwa balemi go dirisa methale e mengwe go lema.E rile a ba araba ka kgang ya metsi, mogolwane mo lephateng la metsi la kgansele potlana ya Tutume, Rre Vincent Ragabane.O ne a bolela fa go thapilwe kompone nngwe ka thulaganyo ya metsi ya Sowa Water Supply Master Plan go thusa metse eo.Rre Ragabane a re ka thulaganyo eo e tlaa bo e le go arabela dilelo tsa bone tsa go tokafatsa seemo sa metsi ao, le ntswa a le mo seemong se ka boranyane a siametsweng go nowa.Mme Tshireletso o tsamaya le metse e e mo kgaolong ya Nata/Gweta go rerisa sethaba ka thulaganyo ya go hudusiwa ga ditirelo tsa metsi go ya kwa go ba koporase ya metsi ya Water Utilities.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ Sowa Pan. Lekgotla la Bojanala.
- ↑ Murphy, Alan (2007). Southern Africa (4th ed.). Lonely Planet. p. 99. ISBN 9781740597456. OCLC 156530975. http://books.google.com/books?id=AijmBeQ9_r8C&pg=PA99&lpg=PA99&dq=sua+sowa+pan&source=bl&ots=vz5SLnJxKm&sig=O6OqCQgBW27vDCLjAjj3nAgwpi4&hl=en&ei=Oih4S__oEsTR8QbHjJX0CQ&sa=X&oi=book_result&ct=result&resnum=1&ved=0CAcQ6AEwAA#v=onepage&q=sua%20sowa%20pan&f=false.
[[Category: Mafelo a a nang le batho ba bantsi mo Botswana]]


text:
TORA YA TEBELO FERIKGONG 2014
A Loso ke Bokhutlo?
Batho ba le bantsi ga ba rate go bua ka loso. Batho ba le bantsi ba eletsa thata e kete le ka motlha ba se ka ba swa. A loso lo ka fenngwa?
Ditlamorago Tse di Botlhoko Tsa Loso
Nako nngwe rotlhe re patelesega go lebana le loso. Ditlamorago tse di botlhoko tsa lone di dira gore batho ba le bantsi ba batle dikarabo.
Maiteko a Batho a go Lwantsha Loso
Go ralala hisitori, batho ba ntse ba batla ditsela tsa go fenya loso. A go a kgonega go fenya loso?
Loso ga se Bokhutlo!
Ke eng fa Jesu a ne a tshwantsha loso le boroko? Re ka ithuta eng ka dipego tsa tsogo tse di mo Baebeleng?
Ke Eng fa Modimo a Letleletse Pogo?
Buka ya ntlha ya Baebele e tlhalosa lebaka la go bo Modimo a letlelela gore dilo tse di bosula di direge le fa a na le maatla a go di fedisa.
A o Ne o Itse?
Mo motlheng wa ga Jesu, meneelo ya tempele e ne e ntshiwa jang? A mokwadi wa Baebele Luke e ne e le rahisitori yo o tlhomameng?
“Jehofa O ne A sa Ntebala”
Kgabagare mosadi yo o ratang bodumedi yono o ne a bona dikarabo tsa Dikwalo malebana le lebaka la go bo re swa le gore go diragala eng fa re swa. Ithute ka kafa boammaaruri bo fetotseng botshelo jwa gagwe ka teng.
Tsholofelo ya Baswi—Tsogo
Baaposetoloi ba ga Jesu ba ne ba na le tumelo e e nonofileng mo tsogong ya baswi. Lebaka?
Dikarabo Tsa Dipotso Tsa Baebele
Wena o itse eng ka Modimo? Re ka dira jang gore re mo itse botoka?
Tse Dingwe
Modimo o Batla Gore ke Direng?
A o tlhoka sesupo sengwe se se kgethegileng kgotsa kgakgamatso gore o itse gore Modimo o batla gore o direng? Utlwa karabo ya Baebele.


text:
GO THUSA LELAPA | LENYALO
Kafa lo ka Kgaotsang go Ngalelana ka Teng
KGWETLHO
Go tla jang gore batho ba babedi ba ba ikanneng gore ba tla ratana ba felele ba fetsa diura di le dintsi ba sa buisane—kgotsa le e leng malatsi a le mantsi? Ba ipolelela jaana: ‘Go botoka ka gonne gone ga re tlhole re lwa.’ Le fa go ntse jalo, ga ba a rarabolola bothata mme boobabedi ga ba a itumela.
LEBAKA LA GO BO GO DIREGA
Balekane bangwe ba dirisa mokgwa wa go didimalelana go ipusolosetsa. Ka sekai, a re re monna yo o nyetseng o dira dithulaganyo tsa mafelobeke a sa rerisa mosadi wa gagwe. Fa mosadi a utlwa ka seo o a galefa a bo a raya monna wa gagwe a re ga a mo akanyetse. Mme monna wa gagwe o mo raya a re ke mmapelwana. Mosadi o tswa a galefile a bo a tsupola molomo a ngala. Go ntse jaaka e kete a re: “O nkutlwisitse botlhoko, ka jalo le nna ke tlile go go utlwisa botlhoko.”
Bangwe ba ngalela balekane ba bone gore dilo di dirwe kafa bone ba batlang ka gone. Ka sekai, a re re banyalani ba rulaganya go tsaya loeto mme mosadi o batla gore ba tsamaye le batsadi ba gagwe. Le fa go ntse jalo, monna wa gagwe ga a dumalane le seo. A re: “Ke nyetse wena, e seng batsadi ba gago.” Go tswa foo o ngalela mosadi wa gagwe go fitlha mosadi a ineela a bo a dumalana le ene.
Gone ke boammaaruri gore ka dinako dingwe fa banyalani ba utlwa e kete ba tla tloga ba galefa, go ka nna molemo gore ba tlogele go ngangisana ba bo ba ipha nako ya go diga makgwafo. Go didimala ka tsela eo go ka nna mosola. Baebele ya re go na le “nako ya go didimala.” (Moreri 3:7) Mme fa go didimala go dirisediwa go ipusolosetsa kgotsa gore dilo di dirwe ka tsela e motho a batlang ka yone, seo se dira gore kgotlhang e tseye lobaka lo loleele mme gape se dira gore banyalani ba se ka ba tlhola ba tlotlana. O ka dira jang gore seo se se ka sa lo diragalela?
SE O KA SE DIRANG
Selo sa ntlha se o ka se dirang go fedisa mokgwa wa go ngalelana ke go lemoga gore tota mokgwa ono ga o rarabolole mathata. Gone ke boammaaruri gore go ngalela molekane wa gago e ka nna mokgwa wa go ipusolosetsa kgotsa go mo pateletsa gore a dire se o se batlang. A mme ke yone tsela e o batlang go tshwara motho yo o ikanneng gore o tla mo rata ka yone? Go na le ditsela tse di botoka tsa go rarabolola dikgotlhang.
Nna le temogo. Baebele ya re lorato “ga lo gakatsege.” (1 Bakorintha 13:4, 5) Ka jalo, o se ka wa tseega maikutlo fa molekane wa gago a bua mafoko a a tshwanang le ano a galefile, “Ga o ke o reetsa” kgotsa “O nna fela o le thari.” Go na le moo, leka go tlhaloganya gore ke eng fa a bua jalo. Ka sekai, fa a re, “Ga o ke o reetsa,” a ka tswa tota a raya gore, “Ke bona e kete ga o ntseye tsia.”—Molaomotheo wa Baebele: Diane 14:29.
Tsaya molekane wa gago e le modirimmogo le wena e seng mmaba wa gago
Diga lentswe. Gantsi fa komang e sa kgaotse, e ya magoletsa. Le fa go ntse jalo, go na le sengwe se o ka se dirang go thibela gore komang e se ka ya etegela. O ka dirang? Buka ya Fighting for Your Marriage (Go Lwela Lenyalo la Gago) ya re: “Dilo tse o ka di dirang go fokotsa kgalefo le go kgaotsa go omana ke go bua ka lentswe le le bonolo le go bontsha gore o tsaya maikutlo a molekane wa gago tsia. Gantsi seo ke sone fela se o tla tlhokang go se dira.”—Molaomotheo wa Baebele: Diane 26:20.
Se ikakanyetse o le esi, mme akanyetsa lona loobabedi. Baebele ya re: “A mongwe le mongwe a nne a batle, e seng molemo wa gagwe, fa e se wa motho yo mongwe.” (1 Bakorintha 10:24) Fa o tsaya molekane wa gago e le modirimmogo le wena e seng mmaba wa gago, seno se ka go thusa gore o se ka wa kgopisega ka bonako, wa nna manganga go tswa foo o bo o gana go buisana le ene.—Molaomotheo wa Baebele: Moreri 7:9.
Go ngalelana ga go dumalane le kgakololo eno ya Baebele: “A mongwe le mongwe wa lona ka bongwe a rate mosadi wa gagwe jalo jaaka a ithata; kafa letlhakoreng le lengwe, mosadi o tshwanetse go nna le tlotlo e e boteng mo monneng wa gagwe.” (Baefeso 5:33) Ke ka ntlha yang fa wena le molekane wa gago lo sa dire tumalano ya gore go ngalelana ga go a letlelelwa mo lenyalong la lona?


text:
Jakobe 1:1-27
Madume!
2 Go tseyeng e le boipelo fela, bakaulengwe ba me, fa lo kopana le diteko tse di farologaneng, 3 lo itse jaaka lo itse gore boleng jono jo bo lekilweng jwa tumelo ya lona bo felela ka boitshoko. 4 Mme letlang boitshoko bo feleletse tiro ya jone, gore lo felele lo bo lo itekanele sentle ka ditsela tsotlhe, lo sa tlhaele mo go sepe.
5 Jalo, fa mongwe wa lona a tlhoka botlhale, a a nne a kope Modimo, gonne o naya botlhe ka bopelotshweu e bile a sa kgobe; mme o tla bo newa. 6 Mme a a nne a kope ka tumelo, a sa belaele ka gope, gonne yo o belaelang o tshwana le lekhubu la lewatle le le kgweediwang ke phefo e bile le phailakwa. 7 Tota e bile, a motho yoo a se ka a tsaya gore o tla amogela sengwe mo go Jehofa; 8 ke motho yo o sa kgoneng go dira tshwetso, yo o sa nitamang mo ditseleng tsotlhe tsa gagwe.
9 Mme a mokaulengwe wa maemo a a kwa tlase a itumele ka ntlha ya go godisiwa ga gagwe, 10 le mohumi ka ntlha ya go kokobediwa ga gagwe, ka gonne o tla feta jaaka sethunya sa dimela. 11 Gonne letsatsi le tlhaba ka mogote wa lone o o fisang mme le swabisa dimela, mme sethunya sa tsone se a tlhotlhorega le bontle jwa ponalo ya sone ya kafa ntle bo a nyelela. Jalo, le monna wa mohumi o tla nyelela mo ditseleng tsa gagwe tsa botshelo.
12 Go itumela motho yo o nnang a itshokela teko, ka gonne e tla re fa a amogelwa o tla amogela serwalo sa botshelo, se [Jehofa] a neng a se solofetsa ba ba tswelelang ba mo rata. 13 Fa mongwe a le mo tekong, a a se ka a re: “Ke lekwa ke Modimo.” Gonne Modimo ga a ka ke a lekwa ka dilo tse di bosula le gone ene ka boene ga a leke ope. 14 Mme mongwe le mongwe o lekwa ka go gogelwa a ba a hepisiwa ke keletso ya gagwe. 15 Go tswa foo keletso, fa e sena go emera, e tshola boleo; boleo le jone, fa bo sena go diragadiwa, bo tsala loso.
16 Lo se ka lwa timediwa, bakaulengwe ba me ba ba rategang. 17 Mpho nngwe le nngwe e e molemo le neo nngwe le nngwe e e itekanetseng e tswa kwa godimo, gonne e fologa e tswa kwa go Rara wa masedi a selegodimo, mme mo go ene ga go na go fetofetoga ga go menoga ga moriti. 18 Ka gonne a ratile, o ne a re tsala ka lefoko la boammaaruri, gore re nne mabutswapele mangwe a dibopiwa tsa gagwe.
19 Itseng seno, bakaulengwe ba me ba ba rategang. Motho mongwe le mongwe o tshwanetse go nna bonako go utlwa, bonya go bua, bonya go shakgala; 20 gonne tšhakgalo ya motho ga e felele ka tshiamo ya Modimo. 21 Ka gone latlhang leswe lotlhe le selo seo se se totileng go feta selekanyo, bosula, mme lo amogele ka bori go jalelwa ga lefoko kwa teng le le kgonang go boloka meya ya lona.
22 Le fa go ntse jalo, nnang badiri ba lefoko, mme e seng bautlwi fela, lo itsietsa ka tsela e e phoso ya go akanya. 23 Gonne fa motho e le moutlwi wa lefoko, mme e se modiri, yono o tshwana le monna yo o lebileng sefatlhego sa gagwe sa tlholego mo seiponeng. 24 Gonne o a iteba, mme a tswe a tsamaye mme ka yone nako eo a lebale gore ke motho wa mofuta ofe. 25 Mme yo o tlhodumelang mo molaong o o itekanetseng wa kgololesego le yo o nnelang ruri mo go one, motho yono, ka gonne a sa nna moutlwi yo o lebalang bobe, mme a nnile modiri wa tiro, o tla itumela mo go o direng ga gagwe.
26 Fa motho mongwe a ipona a le moobamedi kafa mokgweng le fa go ntse jalo a sa laole loleme lwa gagwe, mme a tswelela a tsietsa pelo ya gagwe, mofuta wa kobamelo wa motho yono ga o na mosola. 27 Mofuta wa kobamelo o o phepa le o o sa leswafalang go ya ka pono ya Modimo wa rona le Rara ke ono: go tlhokomela masiela le batlholagadi mo pitlaganong ya bone, le motho go ipoloka a se na selabe se se tswang mo lefatsheng.


text:
DINTLHA TSE DI OKETSEGILENG
A re Tshwanetse go Keteka Malatsi Mangwe a a Ketekwang?
MALATSI a a rategang thata a bodumedi le a e seng a bodumedi a a ketekwang ke batho mo dikarolong di le dintsi tsa lefatshe gompieno ga a tswe mo Baebeleng. E le gore mekete e e ntseng jalo e tswa kae? Fa e le gore o ka kgona go ya go dira patlisiso kwa laeboraring, o tla kgatlhwa ke se dibuka dingwe di se buang ka malatsi a a ketekwang mo lefelong le o nnang mo go lone. Akanya ka dikai di le mmalwa.
Easter. The Encyclopædia Britannica e tlhalosa jaana: “Mo Tesetamenteng e Ntšha ga go na sepe se se bontshang gore go ne go ketekwa letsatsi la Ista.” Ista e simologile kae? E simolotse mo kobamelong ya boheitane. Le fa batho ba bolela gore ba keteka tsogo ya ga Jesu ka letsatsi leno, dilo tse ba di dirang ka nako ya Ista ga se tsa Bokeresete. Ka sekai, The Catholic Encyclopedia e bolela jaana ka “Mmutla wa Ista” o o rategang thata: “Mmutla ono ke setshwantsho se se neng se dirisiwa mo boheitaneng mme o tshwantshetsa maatla a go tsala.”
Meletlo ya Ngwaga o Mosha. Malatsi a go ketekwa ga ngwaga o mosha le ditlwaelo tsa teng di farologana go ya ka dinaga. The World Book Encyclopedia e tlhalosa jaana ka tshimologo ya mokete ono: “Ka 46 B.C., mmusi wa Moroma e bong Julius Caesar o ne a tlhoma letsatsi la January 1 go nna Letsatsi la Ngwaga o Mosha. Baroma ba ne ba keteka letsatsi leno go tlotla Janus, modimo wa ditswalo, dikgoro le ditshimologo. Kgwedi ya January e ne ya reelelwa ka Janus, yo o neng a na le difatlhego tse pedi—se sengwe se lebile kwa pele mme se sengwe sone se lebile kwa morago.” Ka jalo, mekete ya ngwaga o mosha e tswa kwa dingwaong tsa boheitane.
Halloween. The Encyclopedia Americana e bolela jaana: “Ditlwaelo tse di amanang le Halloween di simolotse mo meletlong ya Druid [ya baperesiti ba bogologolo ba Ba-Celtic] ya pele ga motlha wa Bokeresete. Ba-Celtic ba ne ba na le meletlo mengwe e ba neng ba e keteka go tlotla medingwana e mebedi e megolo—modimo wa letsatsi le modimo wa baswi . . . , yo moletlo wa gagwe o neng o tshwarwa ka November 1, e leng tshimologo ya Ngwaga o Mosha wa Ba-Celtic. Moletlo wa baswi o ne wa tsena ka iketlo mo Bokereseteng.”
Malatsi a Mangwe a a Ketekwang. Ga re kgone go tlotla ka meletlo yotlhe e e ketekwang ke batho mo lefatsheng lotlhe. Le fa go ntse jalo, malatsi mangwe a a ketekwang go tlotlomatsa batho kgotsa mekgatlho ya batho ga a amogelwe ke Jehofa. (Jeremia 17:5-7; Ditiro 10:25, 26) Gape, gakologelwa gore se se botlhokwa ka meletlo ya bodumedi ke gore a e itumedisa Modimo kgotsa ga e mo itumedise. (Isaia 52:11; Tshenolo 18:4) Melaometheo ya Baebele e e umakiwang mo Kgaolong ya 16 ya buka eno e tla go thusa go bona gore Modimo o leba jang go ketekwa ga malatsi ano a a ketekwang a e seng a bodumedi.


text:
Thuto 9
Re ka Baakanyetsa Jang Dipokano ka Tsela e e Tla re Solegelang Molemo?
Fa o ithuta Baebele le mongwe wa Basupi ba ga Jehofa, o tshwanetse wa bo o leka go baakanyetsa go sa le gale se lo tlileng go ithuta sone. Gore o tle o tlhaloganye sentle, go botlhokwa gore o dire se se tshwanang pele ga o tla kwa dipokanong tsa phuthego. O tla solegelwa molemo thata fa o na le thulaganyo e e tlhomameng.
Tlhopha nako le lefelo le le siametseng go ithuta. Ke leng o kgonang go tlhoma mogopolo sentle fa o ithuta? A ke mo mosong thata pele ga o simolola tiro ya letsatsi, kgotsa maitseboa fa bana ba setse ba robetse? Le fa o sa kgone go ithuta nako e telele, itlhophele gore o tla dirisa nako e e kae mme o se ka wa letla sepe se go kgoreletsa. Batla lefelo le le seng modumo mme o tlose dilo tsotlhe tse di ka go itayang tsebe tse di jaaka radio, thelebishene kgotsa founo ya selula. Go simolola thuto ya gago ka thapelo go tla go thusa gore o se ka wa tshwenyega ka ditlhobaelo tsa letsatsi mme o kgone go tlhoma mogopolo mo Lefokong la Modimo.—Bafilipi 4:6, 7.
Tshwaya dikarabo mme o ipaakanyetse go nna le seabe. Simolola pele ka go leka go tlhaloganya kgang e go buiwang ka yone. Akanya ka setlhogo kgotsa kgaolo e go tlotliwang ka yone, leka go bona gore setlhogwana se amana jang le se go tlotliwang ka sone mme o lebe ditshwantsho le dipotso tsa poeletso tse di gatelelang dintlha tsa botlhokwa. Go tswa foo, bala dirapa tsotlhe o ntse o batla karabo ya potso e e tlhagang mo go tsone. Batla ditemana tse di umakilweng mme o di bale o ntse o akanya gore di tshegetsa jang kgang e go buiwang ka yone. (Ditiro 17:11) Fa o bona karabo, e thalele kgotsa o tshwaye mafoko kgotsa dipolelwana di se kae tse di mo serapeng tse di tla go gopotsang karabo. Mme fa o le kwa dipokanong o ka emisa seatla fa o kgona mme o arabe ka bokhutshwane ka mafoko a gago.
Go sekaseka ditlhogo tse di farologaneng tse go tlotliwang ka tsone beke le beke kwa dipokanong go tla go thusa go tsenya megopolo e mesha mo ‘bobolokelong jwa gago’ jwa kitso ya Baebele.—Mathaio 13:51, 52.
O ka itirela thulaganyo efe gore o kgone go baakanyetsa dipokano?
O ka ipaakanyetsa jang go akgela kwa dipokanong?


text:
Ke Direng fa ke Ikutlwa ke sa Tshwanelege?
Se o ka se dirang
Sa ntlha, lemoga gore ke batho bafe ba o bonang o sa tshwanelege thata fa o na le bone.
Dingwaga:
Ga ke tshwanelege fa ke na le . . .
dithaka
basha ba bagolwane mo go nna
bagolo
Bokgoni:
Ga ke tshwanelege fa ke na le batho ba ba . . .
itseng metshameko
nang le bokgoni bongwe
botlhale
Botho:
Ga ke tshwanelege fa ke na le batho ba ba . . .
itshepang
ratwang ke batho
itirileng setlhopha sa ditsala
Sa bobedi, tlhopha mafoko a a tlhalosang se gantsi o se dirang fa o na le batho ba ba tlhalositsweng fa godimo.
Ke dira e kete le nna ke rata se ba se ratang kgotsa ke na le bokgoni jo ba nang le jone.
Ke tlhokomologa se bone ba se ratang ke bo ke bua ka se nna ke se ratang.
Ke nna ke didimetse fela ke bo ke tswa fela fa phatlha e bulega.
Sa boraro, tsaya kgato! O ka se lebelele gore ka metlha batho ba tle kwa go wena, ka dinako tse dingwe ke wena o tshwanetseng go ya kwa go bone. (Bafilipi 2:4) O ka dira seo jang?
Itsalanye le batho ba e seng dithaka tsa gago. Akanya: Ke eng fa o itsalanya le batho ba dingwaga tse di rileng fela o bo o ngongorega o re ga o bone ditsala? Go tla bo go tshwana le go bolawa ke tlala mo setlhaketlhakeng sa sekaka se se omeletseng mme se dikologilwe ke metse a lewatle a a tletseng ditlhapi!
“Mmè o ne a nkgothaletsa go leka go tlotla le batho ba bagolwane. O ne a re ke tla gakgamadiwa ke kafa re tshwanang ka dilo tse dintsi ka teng. O ne a nepile, jaanong ke na le ditsala di le dintsi!”—Helena, 20.
Ithute mekgwa ya go tlotla. Sa botlhokwa ke (1) go reetsa, (2) go botsa dipotso, le (3) go bontsha kgatlhego ya mmatota.—Jakobe 1:19.
“Ke leka go nna motho yo o reetsang go na le yo o buang thata. Mme fa ke bua, ke leka gore ke se ka ka bua kaga me kgotsa go dira gore ba bangwe ba lebege maswe.”—Serena, 18.
“Fa motho a batla go tlotla ka kgang e ke sa e itseng, ke mo kopa gore a tlhalose dilo, mme ke solofela gore seo se tla dira gore a tlotle le nna le go feta.”—Jared, 21.
“Ke motho yo o ditlhong, ka jalo ke tshwanetse go ipateletsa go tlotla le ba bangwe. Mme fa o batla go nna le ditsala o tshwanetse go nna botsalano. Ka jalo ke simolotse go tlotla.”—Leah, 16.


text:
Sekolo sa Botswana College of Agriculture
Template:Infobox university Botswana College of Agriculture (BCA) ke sekolo sa ithutelo temo thuo kwa Gaborone, mo Botswana. Se simolodisitswe ka molao motheo wa khudutlhamaga ya Botswana ka Phukwi a tlhola masome a mararo le motso ngwaga wa 1991.
Baaloganyi ba gakolotswe go dirisa kitso ya bone go itshimololela dikgwebo tsa temothuo[baakanya | edit source]
Banana ba rotloeditswe go simolola dikgwebo tsa temo-thuo go tsholetsa seemo sa temo le leruo mo Botswana. Kgosi Boingotlo Radithabano wa Motshegaletau o buile se fa a amogela baeng kwa motseng o o mo dithuto-puisanong tsa temo-thuo tsa banana ba Serowe-Borwa. O ne a itumelela go bona banana ba tsile ka dipalo tse di nametsang mme a ba gwetlha gore fa ba fetsa dithuto, ba ye go diragatsa se ba se ithutileng. E rile Mme Bontleng Paki wa ofisi ya mopalamente wa Serowe Borwa a bega maikaelelo a bokopano, a tlhalosa fa mopalamente a leka go araba selelo sa banana ba dikgaolwana tse di mo Serowe Borwa ka bare ga ba itse sentle ka mananeo a go simolodisa dikgwebo.
Baithuti ba sekolo sa BCA tlamilwe go dirisa mananeo a puso go tlokafatsa mohama wa temo-thuo[baakanya | edit source]
Mokwaledi mogolo wa lephata la temothuto o gwetlhile setshaba go tlhokomela le go dirisa manaeo a puso gore a ba tswele mosola. Dr Micus Chimbombi o boletse jalo jaaka mangwe a maphata a temothuo a abela batho ba le babedi dimpho e bong Mme Babedinyana Kgakatsa yo bodiredi bo neng bo mo diritse tshingwana ya merogo le ntlo e e neng e abela Mme Ida yo go boletseng fa a le moikopedi wa lenaneo la LIMID. A re puso e otlolotse letsogo go simolodisa manaeo a ka one batho ba ka tokafatsang matshelo a bone mme a gatelela gore go mo maruding a morafe go netefatsa gore mananeo ao a tswa tema. A re go botlhokwa gore baikopedi ba ba setseng ba thusitswe ba sireletse mananeo ao gore a ba tshedise, a tlatsa ka gore go ngomola pelo go bona puso e dirisa madimadi mme e re phelelong, madi ao a wele ka motlhoboloko.O tsweletse a tlhalosa gore mananeo a tshwana la LIMID le ISPAAD a ka tsisa pharologanyo mo matshelong fela fa e le gore a dirisiwa ka fa tshwanelong, a supa fa puso e dirisa madi a mantsi go reka menontshane le peo e e fiwang batho mahala. A re bosheng o ne a tsamaya a ya go lekola baikopedi ba lenanao la LIMID mme a fitlhela bontsi bo iphotlhere bo kaya fa dipudi di jelwe ke dibatana.
Dr Chimbombi a re mo lenaneong la LIMID, puso e ya senyegelwa ke madi a a kana ka P20 million mme go kgoba marapo ka go supega fa mananeo a se na tlhokemelo. Le fa go ntse jalo, o ne a akgola ba lephata la kgodiso ya leruo go ba supile mowa wa lerato mo go ba ba tlhokileng lesego. Fa a tswa la gagwe, mokhanselara Mme Maobene Molefe, o ne a galaletsa ba lephata la tem thuo a re ga se botlhe ba ba ka dirang jaaka bone. A re ba mo motlhaleng wa go dira se Tautona wa lefatshe leno a kopileng Batswana go se dira. Tautona Khama o simoloditse lenaneo la go thusa ba ba dikobodikhutshwane a itebagantse le go ba fa seriti. A re e le khansele, le bone ba gatetse pele mo go diragatseng lenaneo leo a tlhalosa gore bosheng ba ne ba aba matlo a le masome a mabedi le botlhano. Mme Molefe a re go a nametsa go bona maphata a mangwe le one a gwetlhega go tsenya letsogo, a re se tlaa fokotsa dipalo tsa batho bao ba ba tlhokang boroko. Mogokaganyi wa temothuo mo kgaolong ya borwa mme Gaokgakala Rammidi, o ne a tlhalosa fa ba bone go tshwanela go dira tiro e ntle eo ka maikaelelo a go supegetsa setshaba gore tiro ya bone ga se go fa dipeo le go lema fela mme le bone ba itlamile go diragatsa matshego a tebelopele ya setshaba. O tlhalositse fa lephata la kgodiso ya leruo ba ne ba agela Mme Idah ntlo eo morago ga go ba itekodisa fa a eletsa go rua dikoko.
Dikgoge tsa kwa ntle[baakanya | edit source]
Template:Coord missingTemplate:Botswana-stub Template:Africa-university-stub


text:
BASHA BA BOTSA JAANA
Nka Tlogela Jang go Nna ke Hutsafetse Thata Jaana?
“Fa ditsala tsa me di sa kgone go itshokela mathata a ba nang le one, ke ba thusa go a rarabolola le go dira gore ba ikutlwe botoka. Mme gone, batho ba le bantsi ga ba itse gore fa ke fitlha kwa gae ke tsena mo kamoreng ya me ke bo ke lela.”—Kellie.
“Fa ke hutsafetse, ke itlhaola mo bathong. Fa ke lalediwa golo gongwe, ke dira diipato tsa gore ke se ka ka ya. Ke leka ka bojotlhe gore ba lelapa la gaetsho ba se ka ba lemoga khutsafalo ya me. Ba akanya gore ke siame.”—Rick.
A le wena o a tle o akanye jaaka Kellie kgotsa Rick? Fa e le gore go ntse jalo, o se ka wa itlhaganelela go swetsa ka gore go na le sengwe se se phoso ka wena. Boammaaruri ke gore, ka dinako dingwe mongwe le mongwe wa rona o a tle a hutsafale. Tota le banna le basadi ba ba ikanyegang ba go buiwang ka bone mo Baebeleng ba ne ba tle ba hutsafale.—1 Samuele 1:6-8; Pesalema 35:14.
Mo maemong mangwe, o ka tswa o itse gore ke eng se se go hutsafatsang; mme mo go a mangwe o ka tswa o sa itse. Anna wa dingwaga tse 19 a re: “Ga go tlhokege gore o bo o le mo seemong se se maswe gore o hutsafale. Go ka itlela fela nako nngwe le nngwe, tota le fa o se na mathata mo botshelong. Go ka tswa go sa utlwale mme gone go a direga!”
Go sa kgathalesege gore khutsafalo e bakiwa ke eng
Bua ka gone. Fa Jobe a ne a le mo matshwenyegong a magolo, o ne a re: “Ke tla bua moya wa me o utlwile botlhoko!”—Jobe 10:1.
Kellie: Tsela e ke ikutlwang ke imologile ka yone fa ke sena go bua le mongwe e a gakgamatsa. Kgabagare, mongwe o itse ka seemo se ke leng mo go sone. A ka kgona go latlhela mogala mo mosimeng o ke leng mo go one a bo a nthusa go tswa
—kgabagare ka thusega!
Kwala ka gone. Fa khutsafalo e ama tsela e o lebang botshelo ka yone, o ka nna wa leka go kwala maikutlo a gago. Ka dinako tse dingwe, Dafide o ne a tlhalosa khutsafalo ya gagwe e e boteng mo dipesalemeng tsa gagwe tse di tlhotlheleditsweng. (Pesalema 6:6) Go kwala ka maikutlo a a tshwanang le ao go ka go thusa go “dibela botlhale jo bo mosola le bokgoni jwa go akanya.”—Diane 3:21.
Heather: Go kwala go nthusa go laola dikakanyo tse dintsi tse ke nnang le tsone ka ntlha ya khutsafalo. Fa o kgona go tlhalosa maikutlo a gago le go lemoga gore ke ka ntlha yang fa o ikutlwa jalo, khutsafalo e ka se go fekeetse go le kalo.
Rapela ka gone. Baebele ya re fa o rapela ka dilo tse di go tshwenyang, ‘kagiso ya Modimo e e gaisang kakanyo yotlhe e tla disa pelo ya gago le maatla a gago a mogopolo.’
—Bafilipi 4:6, 7.
Esther: Ke ne ke leka go bona gore tota ke eng se se dirang gore ke hutsafale thata jaana, mme ke ne ke sa kgone. Ke ne ka kopa Jehofa gore a nthuse gore ke itumele. Ke ne ke lapisiwa ke go nna ke hutsafetse mme go se na sepe se se dirang gore ke hutsafale. Kgabagare ke ne ka tlogela go hutsafala. Le ka motlha o se ka wa nyatsa maatla a thapelo!
Kakantsho: Dirisa Pesalema 139:23, 24 e le sekao sa kafa o ka rapelang Jehofa ka teng. Mmolelele maikutlo a gago a a boteng mme o mo kope gore a go thuse go lemoga se se bakang khutsafalo ya gago.
Mo godimo ga dikakantsho tse go tlotlilweng ka tsone pelenyana, o na le letlotlo le le botlhokwa, e leng Lefoko la Modimo, Baebele. Go tlatsa mogopolo wa gago ka dikakanyo tse di agang tse di mo dipegong tsa Baebele go ka ama maikutlo a gago ka tsela e e siameng.—Pesalema 1:1-3.
Fa khutsafalo e sa fele
Ryan a re: “Mo mesong mengwe ke bona go le botoka gore ke nne fela mo bolaong ke sa tsoge gore ke se ka ka nna le letsatsi le lengwe gape le le se nang mosola.” Ryan o na le bolwetse jwa go tshwenyega mo maikutlong jo bo bidiwang clinical depression mme go na le batho ba le bantsi ba ba nang le bolwetse jono. Dipatlisiso di bontsha gore mo e ka nnang mosha a le 1 mo go ba le 4, o nna le mofuta mongwe wa bolwetse jwa go tshwenyega mo maikutlong jo bo masisi kgotsa jo bo seng masisi go le kalo pele a nna mogolo.
O ka lemoga jang gore o na le bolwetse jwa go tshwenyega mo maikutlong? Matshwao mangwe a akaretsa go fetofetoga thata ga maikutlo le tsela e o itshwarang ka yone, go itlhaola mo bathong ba bangwe, go sa kgatlhegele go dira dilo tse dintsi, go fetoga ga tsela e o jang ka yone le tsela e o robalang ka yone le go nna le maikutlo a a tseneletseng a go ikutlwa o se na mosola le go ipona molato go sa tlhokege.
Gone ke boammaaruri gore ka dinako dingwe, mo e batlileng e nna mongwe le mongwe o nna le lengwe la matshwao ano kgotsa a a oketsegileng. Mme fa matshwao ano a tswelela a le teng ka lobaka lo lo fetang dibeke di le mmalwa, ke eng fa o sa bue le batsadi ba gago gore o ye go bona ngaka? Ngaka e ka nna ya kgona go go thusa go lemoga gore a khutsafalo ya gago e bakiwa ke sengwe se se batlang kalafi.
Fa e le gore o na le bolwetse jwa go tshwenyega mo maikutlong jo bo bidiwang clinical depression, ga o tlhoke go tlhabiwa ke ditlhong. Ka ntlha ya go bona kalafi, batho ba le bantsi ba ba nang le bolwetse jono ba ne ba simolola go ikutlwa botoka—gongwe e le lekgetlho la ntlha ba ikutlwa botoka jalo morago ga lobaka lo loleele. E ka ne khutsafalo ya gago e bakiwa ke go tshwenyega mo maikutlong kgotsa nnyaa, gakologelwa mafoko ano a a gomotsang a a mo go Pesalema 34:18: “Jehofa o gaufi le ba ba pelo e phatlogileng; mme o boloka ba ba moya o pitlaganeng.”


text:
Motsana wa Lerala
Lerala ke motse o o mo kgaolong ya legare mo Botswana. Motsana o o dikhilomethara tse di masome a mararo go tsweng kwa nokeng ya Limpopo gape le molelwane wa Zimbabwe gape o ka nna dikhilomethara tse di masome a boferabongwe mo botlhaba jwa motse wa Palapye. Palo ya batho ba Lerala e ne e le 5,747 palo bathong ya ngwaga wa 2001.
Kompone ya kwa lefatsheng la Australia e e bidiwang, DiamonEx Limited, e akanya go bula moepo wa diteemane mo dikhilomethareng tse di lesome le botlhano mo bokone0bophirima jwa motsana wa Lerala. Leina la moepo le le itsegeng ka Martins Drift Diamond Project o tla bulwa ka tshimologo ya ngwaga wa 2008 gape o bo o tlhapa babereki ba le makgolo a mabedi le masome a mararo go ya kwa makgolong a mabedi le masome a boferabongwe go ntsha selekanyo se se akanyediwang sa Template:Convert/carat ngwaga. Mo nakong e e fitlileng kompone e e kopanetsweng ya De Beers gape le puso ya Botswana ba ne ba direla fa gare ga ngwaga wa 1998–2001 moepo wa tshimolodiso wa diteemane gone kwa lefelong leo.
Kompone ya kwa lefatsheng la Australia e e bidiwang, DiamonEx Limited, e akanya go bula moepo wa diteemane mo dikhilomethareng tse di lesome le botlhano mo bokone0bophirima jwa motsana wa Lerala. Leina la moepo le le itsegeng ka Martins Drift Diamond Project o tla bulwa ka tshimologo ya ngwaga wa 2008 gape o bo o tlhapa babereki ba le makgolo a mabedi le masome a mararo go ya kwa makgolong a mabedi le masome a boferabongwe go ntsha selekanyo se se akanyediwang sa Template:Convert/carat ngwaga. Mo nakong e e fitlileng kompone e e kopanetsweng ya De Beers gape le puso ya Botswana ba ne ba direla fa gare ga ngwaga wa 1998–2001 moepo wa tshimolodiso wa diteemane gone kwa lefelong leo.
This is an excerpt from the article Motsana wa Lerala from the Wikipedia free encyclopedia. A list of authors is available at Wikipedia.


text:
Maranya a Kakanyo
Maranyane a kakanyo kgotsa (IT) ke papadi,lepeano,letlotlo le go ntsha ga modumo,ditshwantsho,mokwalo le dinomoro tsa kakanyotse di dirisanyang le motlakasedi itebagantse le go tlhakanya dikhomputara le tsa ditlhaeletsanyo. Lefoko le lone ka bosha jwa go tlhaloganyesega jwa lone le bonasegile ka ngwaga wa 1958 mo koranteng ya Harvard Business Review ,e mo go yone mokwadi Leavitt le Whisler ba akgetseng gore "kakanyo e ntsha ga e na leina lele ikemetseng ka nosi lele setseng le simolodisitswe. Re tla le bitsa maranyane a Kakanyo kgotsa ka bokhutshwane (IT).". Nngwe ya tsa segompino tse di tlhagogang mo ntheng ya tsa Maranyane a kakanyo ke tse di tla tlang e le, dikhomputara tsa kitso tlhabologileng , dikhomputara tsa maemo,kakanyo ya maranyane a tlhabologileng,kwa godimo kokoanyo ya kitso le tse dingwe.
This is an excerpt from the article Maranya a Kakanyo from the Wikipedia free encyclopedia. A list of authors is available at Wikipedia.


text:
Motshamiki wa kgwele ya dinao Modiri Marumo
Template:Infobox Football biography Modiri Marumo ke motshamiki wa kgwele ya dinao o tshwotswe ka kgwedi ya (Phukwi e thola malatsi a marataro ka ngwaga wa 1976) ka moo ke Motswana oo tumileng ka go tshameka kgwele ya dinao. Ka ngwaga wa 2010 kgwedi e le Phatwe o ne a ikwadisa konteraka le ba ba ntlheng ya lefatshe la Aferika borwa ba setlhopa sa Bay United, le fa gontse jalo o ne a kile a tshamekela setlhopa sa kwa Egypt ebong Haras El Hodood kwa lebaleng la Botswana Defence Force ka ngwaga wa 2008 kgwedi e le Tlhakole. Marumo o tshamekela setlhopa sa sechaba sa Botswana.
This is an excerpt from the article Motshamiki wa kgwele ya dinao Modiri Marumo from the Wikipedia free encyclopedia. A list of authors is available at Wikipedia.